Ndek ben pemukiman nang Indonesia, pasti onok Toko Kelontong nang kono. Toko Kelontong iku toko sing ngedol sembarang kalir kebutuhan sehari-hari dalam bentuk eceran utowo grosiran. Produk sing didol iku biasane peralatan ambek kebutuhan rumah tangga koyok beras, bumbu dapur, peralatan mandi, sabun gawe nyuci klambi, pembersih omah, dan akeh liyane maneh. Toko Kelontong iki termasuk dadi bagian UMKM alias Usaha Mikro Kecil Menengah dan tau dadi tulang punggung ekonomi Indonesia pas krisis 1989. Sampe saiki, Toko Kelontong iku sek tetep diminati ambek akeh uwong soale rego barange sing luwe murah timbang barang sing onok nang Supermarket. Biasane sisan, Toko Kelontong iku gabung ambek omah pemilike.


Wingi aku ora sengojo delok koran online teko detik.com. Nag berita iku ngabarno nak ono robot sing bakal gantekno tenogoe menungso. Nah robot iku maeng jibles koyok menungso rupone. Tapi iku isek durung diakakno soale isek disempurnakno maneh. Teko robot iku maeng yo duwe lambe ambek moto. Terus yo iso masi ambek ngomong barang. Tapi aku ora ero iku duwe ati opo ora koyok emngungso umume soale robot iku kan mesin. Terus perkembangane robot saiki yo wes megilan nang negoro-negoro maju soale kanggo gampangno penggaweane mengungso ben menungso ora sepiro kepegelen. Nah robot-robot iku ono sing dikembangno nang bidang pertanian, obat-obatan, ambek liyane.


Menawi Korea gadhah kimchi, Indonesia gadhah tape ingkang sami daharan ingkang difermentasi. Tape langkung fleksibel ketimbang kimchi amargi daharan menika saged diolah dados daharan kaliyan unjukan. Tape saged didahar langsung, digoreng kagem nyamikan, utawi diolah dados es tape. Kula boten remen dahar tape amargi aromanipun boten eca. Aroma kaliyan raosipun tape ingkang kecut boten cocok kaliyan kula. Kula langkung remen tela goreng ingkang gurih. Gorengan sanes ingkang kula remen sanget inggih menika gedhang goreng kaliyan tahu isi. Raosipun gedhang goreng gurih manis. Gedhang goreng ugi cocok didahar kaliyan saos sambel. Tahu isi raosipun gurih. Cocok didahar kangge lombok rawit ijem.


Sak durunge awak dhewe dodolan neng omah, awak dhewe kudu ngeresiki omahe dhewe lan kudu noto perabotane. Soale, yen arep dodolan neng omah kui butuh panggon sing luwih jembar. Padahal, omahe dhewe kui ora digawe utowo direncanke. Omahe dhewe kui mungkin seko wiwitane wis sempit. Yen ora ditoto disik, awak dhewe ora duwe panggon kanggo dodolan. Misale, awak dhewe arep dodolan pulsa. Awak dhewe kudu nyepake panggon sing cukup kanggo deleh etalase neng ngarep omah. Yen misale, awak dhewe arep masak kanggo didol. Senadyan panganane kui dititipke, awak dhewe tetep kudu noto pawone awak dhewe. Supoyo iso dipisah panganan kanggo dodolan lan panganan sing neng omah.


Panganan instan utawa panganan sing bisa langsung dipangan wis akeh banget ana ing Indonesia. Salah sijine yaiku panganan instan sing ana ing Indomaret yaiku bakso instan. Tata cara masak bakso instan iki uga gampang. Kaping pisan, masak banyu panas kanggo dadi duduh bakso. Sawise kui, bakso lan macem-macem isine ditata ana ing wadah utawa mangkok. Kaping pindho, yen banyu panase wis mateng langsung dicampur karo bakso lan isine. Aja lali nyampur kabeh bumbune sing wis dicepakake kayata caos, kecap, lombok, lan bumbu sing ana liyane. Wasana, kowe wis bisa mangan bakso instan anget enak kanthi masak kurang teka 10 menit.


Situs Warungboto utawa Pesanggrahan Warungboto kuwi salah sawijine panggon wisata sing ndelik ing tengah-tengah kutha Jogja amarga panggone sing mepet karo omah warga. Panggonan iki ana ing tengah Kotagede lan bisa didelok saka pinggir dalan. Situs iki dibangun karo Gusti Raden Mas Sundara, yaiku putrane Gusri Hamengkubuwono I pas isih dadi putra mahkota. Pesanggrahan iki dibangun tahun 1785 pas Londo wis mlebu ing Nuswantara. Situs iki dibangun ben keraton duwe benteng saka gerbange Kotagede. Warungboto iki dipisahke Kali Gajahwong. Ora mung Warungboto, akeh situs sing wis dibangun karo Raden Sundara, amarga kuwi Warungboto iki dianggep salah sijine peninggalan saka "Pangeran pambangungan".


Terjun lenting kui ketoke olahraga ekstrem sing paling sederhana. Iso gawe deg-degan nanging ora butuh kemampuan sing ribet. Ono beberapa hal sing awak dhewe gateke sadurenge ngelakoke olahraga ekstrem iki. Sing kesiji, awak dhewe kudu taat karo aturan sing diandani karo pihak penyelenggarane. Aturan-aturan koyo duwur lan bobot awak kudu bener-bener digateke. Sing keloro, awak dhewe kudu kalem sak durenge melumpat. Yen awak dhewe panik sak durunge mlupat, iso-iso awak dhewe dadi luwih panik pas wis mlumpat. Sing ketelu, awak dhewe apike ora mangan utowo ngombe sak durunge awak dhewe ngelakoke olahraga esktrem kui. Wedeni, awak dhewe malah muka pas lagi mlumpat utowo bar rampungane.


Ning TV, ana kartun anak sing nyeritakake babagan agama Islam, yaiku Nussa. Adhiku iki seneng banget karo Nussa amarga bisa ngewenehi pengetahuan dasar ibadah kaya sholat, wudhu, lan ngabekti marah wong tuwa. Nussa iki duwe adhi jenenge Rara sing lucu. Adhiku nonton Nussa lan Rara iki ning TV utawa ning Youtube. Sing apik saka kartun iki yaiku diselipi dunga kaya dunga sak durunge mangan, turu, lan liyane. Salah siji episode sing disenengi yaiku pas ibune Nussa ngajarake babagan bersyukur masio nduwe anak sing ada kekurangane kaya Nussa. Nussa iki nggawe sikil palsu amarga disabilitas. Nanging ibune tetep ngucap syukur marang Gusti Allah.


Wayahe mlaku-mlaku ning Jakarta, paling nyenengake yen karo wisata kuliner. Sak liyane kerak telor, sing dadi panganan khas saben PRJ (Pekan Raya Jakarta), uga ana ombenan khas yaiku bir pletok. Jenenge bir pletok, opo toh iki ombenan haram? Jebul jawabane ora. Ombenan iki rasane tur warnane abang mirip kaya wedang uwuh. Bir iki diciptakake amarga biyen rega bir utawa anggur ing Batavia larang lan pribumi ora entuk ngombe alkohol. Akhire, warga nggawe ombenan sehat iki. Yen wedhang uwuh penake diombe pas isih panas, bir pletok iki enake diombe nganggo es ben saya seger. Yen pengen golek bir pletok, ombenan iki ana ing jero komplek Museum Fatahilah.


Bencana alam iku ancene gelek kedaden nang endi-endi, terus bentuke yo sak pirang-pirang awit teko lonsore lemah, gempa bumi, sampek banjir barang yo akeh. Nah kabeh iku maeng termasuk bencana alam sing gelek kedaden nang lingkungane awak dewek kabeh. Nah terus piye carane nyiapno kanggo keadaan sing koyok ngunuku maeng? sing jenenge persiapan kanggo ngadepi perkoro utowo bencana alam iku macem-macem karek bencana alam sing ate diadepi maeng, nag bencana alame maeng koyok banjir biasane sing perlu disiapno yoiku koyok kanggo  ngurus barang-barang sing ancene gampang bejat mergo kenek banyu, terus sak liyane iku maeng yoiku mateni barang listrik sing ancene iso marakno konslet ambek liyane iku maeng.


Tanggal 19 Agustus 2022, akhire Pemprov Jawa Timur ngeresmikno Trans Jatim sing beroperasi teko Gresik, Surabaya, sampe Sidoarjo. Semenjak peresmian sampe saiki, uwong sing numpak iki sek tetep ae akeh. Alesane iku siji, murah. Tapi temenan lho, onoke Trans Jatim iki bener-bener ngirit biaya Tol sisan. Biasane biaya bayar Tol iku isok sampe 25 ewu dewe. Tapi mek ngetokno duit 5 ewu tok, awakmu wes isok numpak Trans Jatim dan iku lewate nang jalur Tol sing luwe cepet. Wes ngono, jadwal e iku tepat wektu sing marakno akeh uwong sing tambah akeh sing seneng numpak iki. Dadi gawe awakmu sing sek ngelu perkoro biaya Tol sing marakno pengeluaran mbengkak, mending beralih nang Trans Jatim.


Ngomongke katresna, saiki nek akeh kasus nom-noman cidra karana katresnan. Nah, ing jaman mbiyen ya ana cidra-cidranan bab katresnan. Carita iki mapan ana ing Prambanan, Jawa Tengah. Ndisek, ana putri ayu banget sing nduweni Roro Jonggrang. Dheweke disenengi karo pangeran sing jenenge Bandung Bondowoso. Bandung Bondowoso iku pangeran sekti sing nyebabake Kerajaan Prambanan rentah lan Raja Baka (Bapak e Roro Jonggrang) seda. Roro Jonggrang sing wegah dirabi, menehi sarat kanggo mbangun cacahe sewu candhi sakdurunge jago kluruk. Kasakten sing di nduweni Bandung Bondowoso ditokake. Ananging, Roro Jonggrang nggadhung ben sewu candhi iku ora dadi. Bandung Bandawasa ngerti banjur nesu kang akhire nyebabake Roro Jonggrang dadi candi. Dheweke gela, amarga kepangan nepsu. Kamangka kui ya cah, aja ngasi adhewe wuta marang katresnan. Iku bisa njalari kedadean sing ora-ora.


Yen misale, awak dhewe dadi pekerja lepas sing ora duwe instansi, apike awak dhewe tetep nyepake dana darurat. Soale, dadi pekerja lepas kui resikone duwur. Maksude, awak dhewe ora iso entuk pendapatan pasti sak ben sasine. Awak dhewe meshti dongone entuk garapan terus. Nanging kui, ora iso terus-terusan koyo ngono. Pas ora ono pendapatan kui, awak dhewe sak iso mungkin ojo ngutang. Senadyan gaji pekerja lepas kui ora mesthi gedhe nanging awak dhewe tetep kudu nabung. Soale, kui luwih mending timbangane awak dhewe kudu ngutang. Awak dhewe uga dadi kudu nerimo yen uripe dadi prihatin lan gaya uripe awak dhewe uga ora kudu nyesuaike karo penghasilan sing wis dikurangi karo tabungan.


Pas aku dolan nang salah sijine kota sing nang pinggire kota tahu takwo, aku iku sampek gumun ambek wong-wong sing nang daerah kono. Wong-wong sing nang daerah kono iku akeh-akehe nang sawah kabeh, ambek wonge iku sepi ngunu, terus omah siji ambek tonggone iku ora dempet-dempetan, tapi mesti kenal ambek tonggone. Nah iki sing garai aku iku rodok gumun. Terus pas kondangan tibake wong tonggo-tonggo iku langsung moro kabeh ambek ngomong-ngomongan enake pol koyok wes kenal suwene megilan karo guyonan akrape pol. Uripe nang kono iku ketok rukune pol ambek tong-tonggo masio omah siji-ambek sijine iku rodok adoh, tapi ancene wonge iku yo ngunuku.


Plank iki dadi salah siji gerakan olahraga sing dianggep gampang. Tapi mbasio ngono, kudu dilakoni dengan tepak ben gak marakno cedera utowo kecetit. Plank iki nek dirutini isok efektif gawe nguatno kabeh otot nang awak, opo maneh otot weteng ambek bagian inti nang awak. Cara plank sing tepak iku koyok ngene. Siji, tengkurep ambek posisi siku ndek duwur lantai. Loro, delehen pergelangan tangan ndek ngarep awak sampe bahu sejajar ambek sikut. Telu, angkat bahu menduwur alon-alon sampe kencengno bokongmu. Papat, kencengno otot weteng dan pastikno posisi punggung lurus. Limo, posisikno sira madep ngarep utowo madep lantai. Enem, atur napas cek posisi tetep stabil. Pitu, bertahan ndek posisi iku sampe 30 detik. Iku mau carane nek kate plank.


Ben uwong iku dikeki takaran rejeki sing bedo-bedo ambek Allah SWT. Onok uwong sing sogeh pol, onok uwong sing mlarat pol. Dan rong jenis uwong iku isok urip nang siji gang dan dadi tonggo. Urip tonggoan iku berarti awak dewe kudune saling tolong menolong antara tonggo siji ambek tonggo liyane. Tolong menolong e iku nang kabeh aspek, salah sijine urunan gawe ngewangi tonggone awak dewe sing kangelen secara ekonomi. Tak jamin, wong iku mau pasti bakal seneng pol ambek tindakane awak dewe. Wes ngono, awak dewe isok entok pahala sisan soale nyumbangno duit koyok ngono iku salah siji bentuk shodaqoh. Dadi gawe awakmu nek ndelok onok tonggomu sing kangele, ewangono yo rek.


Ilmu babagan robot iki kudune dadi ilmu sing diwajibake ning sekolah amarga jaman saiki tambah maju. Akeh sekolah modern sing ngewiwiti kurikulum sing mbahas kecanggihan robot kanggo ndadekake motivasi marang muride ben bisa nggawe mesin utawa robot sing luwih maju. Kelas iki isine yaiku sinau babagan komponen robot, cara nggawe robot, lan uga manfaate robot sing ana ning manca negara. Yen kelas iki sukses, para siswa bisa melu lomba robot ning tingkat nasional utawa manca negara. Kamangka kuwi, ayo para kanca sing ngerti babagan robotik mulai ngajukake proposal ning sekolah kanggo ndukung kemajuan pendidikan lan teknologi ning Indonesia lan melu dadi agen kanggo minterake bangsa.


Awak dhewe sok ngeroso pengen ngewiwiti nandur neng omah nanging ora ngerti kudu mulai seko endi. Awak dhewe kepengen jajal sesuatu sing anyar kui nanging mergo ora ngerti carane, awak dhewe dadi wedi salah. Awak dhewe ora kepengen wis kesel-kesel nandur nanging ora ono hasile. Ben ora kedadean koyo ngono ono beberapa hal sing iso awak dhewe lakoke. Sing kesiji, awak dhewe iso golek informasi carane nandur taneman sing awak dhewe pengeni. Informasi kui iso awak dhewe entuk seko moco buku utowo golek-golek video neng internet. Sing keloro, awak dhewe iso golek lan melu komunitas. Neng kono, awak dhewe bakal ketemu akeh konco sing hobi ngopeni taneman. Awak dhewe iso takon-takon seko komunitas kui lan mungkin ono wae sing gelem ngewangi awak dhewe kanggo nulungi nandur neng omahe dhewe.


Motor cross kui salah siji olahraga ekstrem sing awak dhewe kenal. Motore sing dienggo kui bedo karo motor sing dienggo neng dalan utowo neng balapan sing biasa. Motore kui didesain khusus ben iso liwat medan-medan sing angel, koyo lendhut, kerikil, lobang sing gedhe, pasir, lan liya-liyane. Motore kui, gampangane, duwe per sing luwih mantep timbangane motor biasa. Dadi pas motor kui liwat medan sing ora roto, motore ora gampang rusak. Ban sing dienggo uga bedo. Ban sing dienggo kui luwih ono pola-polane. Pola-pola kui ono supoyo motore ora gampang selip pas lagi neng jalur sing teles utowo lendhutan. Awak motore uga rodo ramping, supoyo gampang diangkat pas tibo.


Griya dahar daharan segara wonten Batam, Kepulauan Riau menika kathah sanget. Nanging, wonten salah satunggaling restoran ingkang benten kaliyan restoran sanesipun, inggih punika Cita Rasa Seafood wonten daerah Sembulang. Bilih sampeyan ajeng rawuh dhateng restoran menika, sampeyan kedah nglangkungi jembatan Barelang. Restoran menika panggonanipun cerak kaliyan Jembatan Barelang 5 ingkang saking pusat kota Batam mbetahaken wektu 1,5 jam. Daharan ingkang spesial wonten restoran Cita Rasa inggih punika urang hepo lada hitam. Urang hepo menika jenis urang ingkang mlampahipun mundur. Urang kasebat langka dipunpanggihi wonten panggonan sanes. Dagingipun kathah lan kandel. Tiyang ingkang ajeng dahar urang hepo dados boten sah kangelan mbikak cangkangipun. Restoran Cita Rasa ugi sadeyan rajugan saos Padang, gonggong masak kecap, lan tesih kathah sanesipun.


Salah siji omah adat sing lumayan terkenal nang pulau Kalimantan iku jenenge Rumah Bentang. Rumah Bentang iki omah adat sing digawe tepmat tinggal suku Dayak sing onok nang Kalimantan. Bah iku Kalimantan Barat, Kalimantan Timur, Kalimantan Selatan, sampe Kalimantan Utara. Onok salah siji keunikan teko omah adat sing siji iki, yaiku omahe sing berdiri ndek duwure cagak sing duwur pol. Saking duwure, nek kate melbu nang omah iki kudu nganggo tonggo. Fungsi cagak-cagak duwur iku gawe ngelindungi teko daerah banjir. Pulau Kalimantan iku mesti langganan banjir bandang. Tapi mergo onok Rumah Betang iki, kabeh isok terlindungi teko banjir iku mau.


Ora ono wong sing nyongko yen pandemi seko wiwitan taun 2020 kui dampake bakal gedhe banget. Ono sing iso untung seko kedadean kui, nanging rasane luwih akeh sing ngeroso buntung. Peristawa pandemi kui iso wae bakal ono meneh neng masa depan lan awak dhewe kudu cepak-cepak seko saiki. Ono beberapa hal sing iso awak dhewe lakoke. Sing kesiji, awak dhewe iso nabung kanggo dana darurat. Awak dhewe uga iso ngelakoke iki kanggo usaha sing lagi dilakoni. Sing keloro, awak dhewe kudu kerep olahraga supoyo imun awake dhewe tambah kuwat. Sing ketelu, awak dhewe wis iso ngebiasake pola urip sing luwih sehat. Ora kudu berubah banget, iso awak dhewe wiwiti seko sing cilik, koyo ngombe banyu putih timbange ombenan sing legi lan instan.


Bawang bombai iku salah siji jenis sayur sing dadi andalan gawe sembarang kalir bumbu masakan. Werno kulit njobone oren. Bentukane iku bunder gede, daginge tebel, terus akeh lapisane. Sing paling khas teko bawang bombai iku aromane. Terus bawang bombai iku mengandung gas sing jenenge propanethial S-oxide sing marai mripate awak dewe perih sampe netesno air mata ben motongi bawang sing siji iki. Bawang bombai iki paling sering dadi bahan utowo bumbu masakan. Nek wes dimasak, rasa bawang bombai iki legi, dadi cocok banget gawe njangkepno rasa panganane. Bedo nek langsung dipangan mentahan, rasa bawang bombai iki malah pedes, gak onok legi-legine blas.


Pas kelas 5 SD, aku lagi kenal internet. Aku lan dulur-dulurku neng omah podo gawe Facebook. Jenenge cah cilik yen ono teknologi anyar kui mesthi golek dolanan. Biyen, aku lan dulur-dulurku, cah papat gentian nganggo komputer dolane gim sing ono neng Facebook. Awak dhewe entuk nganggo internet kui pas dino Sebtu karo Minggu wae. Kebetulan pas kui neng omah mung ono siji komputer lan siji moden. Dadine awak dhewe kudu gentian. Biasane awak dhewe gentian sak jam-sak jam. Misale, masku sing kesiji, mbakku sing keloro, aku sing ketelu, lan sing terakhir adiku. Yen adiku wis rampung, sing nganggo masku meneh. Nah kui mubeng-mubeng ngono terus tekan ora ono sing gelem dolan meneh dino kui.


Saiki jamane wes serba canggih, sampek montor ae ono sing wes oar gawe bensin. Nah wingi aku karo koncoku iku delok pameran montor sing ono nak kota Pahlawan. Nag kono ono pameran sing jenenge montor ramah lingkungan. Tak delok-delok montore iku tibak'e ora gawe bensin tapik gawe listri. Mari ngunu modele yo sangar-sangar opo maneh fitur sing diwehno diseleh nang montor iku yo ora karuan apike. Nah sing garai wong seneng yoiku batune iku maeng. Ono seng nge cas pisah kenek di gawe sampek petangatus kilometer. Iku termasuk adohe pol ngalah-ngalahi Suroboyo sambek Jogja lagek ngeces maneh. Tapi eman regane isek laranang megilan soale ancene iki teknologine isek anyar.


Suasana ingkang tradisional sanget mungkin boten cocok kangge pinten-pinten tiyang. Mila, wonten penginepan ingkang nggabungke desain tradisional kaliyan modern kados The Atrium Hotel and Resort Yogyakarta. Menawi pengen nginep wonten mriku, reginipun wiwit saking limang atus ewu rupiah. Desainipun ingkang nggabungke desain tradisional lan kontemporer cocok kangge generasi enem ingkang boten remen panggonan ingkang kenthel suasana tradisionalipun. The Atrium Hotel and Resort wonten Jogja ugi sedia kolam renang indoor kangge tiyang ingkang boten  remen renang wonten andhapipun srengenge. Ulasanipun warganet kangge pelayanan wonten penginepan menika sae sanget amargi para staf wonten mriku sami ramah, kamaripun sami resik sedaya ugi jembar-jembar. Wonten fasilitas antar-jemput bandara kangge turis ingkang pesen kamar wonten mriku.


Awakmu buru ae tuku mesin cuci anyar tapi lali gawe nyeluk mekanik e nang omah? Nek koyok ngono yo awakmu kudu isok masang dewe. Nang buku panduan e pasti wes onok cara gawe masang mesin cucine kok. Nek awakmu bingung, awakmu isok nggolek tutorial nang internet iku onok uakeh. Nek awakmu sek bingung, gatekno caraku ya. Siji, ingkirno kabeh kemasan ambek penahan mesin cuci. Loro, perikso petunjuk sak durunge ngguwak kemasan. Telu, daur ulang mesin lawasmu. Papat, pasang selang pasokan banyu. Limo, pastikno katup dalam keadaan mati. Enem, hubungno selang dengan cara nyekrupno nang katup. Pitu, hubungno sistem pembuangan banyu. Terakhir, pastikno bagian pembukaan minimal sekitar 0,6 meter ndek duwur permukaan lantai.


Ngenal tarian tradisional kui penting kanggo bocah cilik. Selain iso ngewehi alternatif hiburan sak liyane nonton Coco Melon, ngenalke tarian kui iso memperat hubungane anak karo leluhure utowo kebudayaane. Jaman saiki ora akeh, anak utowo cah enom sing seneng utowo ngerti kesenian khas seko daerahe dhewe. iki miris banget mergo anak-anak kui sing bakal ngelanjutke mimpin negara iki sesoke. Yen minat kui cah enom kui ora debenahi, iso-iso kebudayaan Indonesia bakal diako-akoni karo negoro liyo. Pas kui wis kedadean, awak dhewe lagi ora terimo. Misale, awak dhewe iso ngejak anak ngikuti sanggar tari tradisional kui apik. Yen ora, paling ora awak dhewe kudu ngenalke kesenian kui supoyo dheweke ngerti.


Data ono akehe bangunan hotel nag daerah karangananyar saiki wes pirang-pirang awit teko hotel bintang siji sampek bintang limo yo ono, masio sing durung duwe bintang barang yo ono. Onone bangunan hotel sing ora karuan maeng ancene digawe nyukupi kebutuhane wong sing dolan ambek ngelencer nang daerah karanganyar sing teko jobone karanganyar. BPS karanganyar wes jelasno nag situse nag tahun 2021 ae wes ono sekitar 164 hotel sing wes ngadek nag karanganyar, sing digawe nykupi keputuhane wong sing nglencer teko jobone kota. Iku maeng durung jumlahe penginapan sing wes ono sakdurunge onone hotel-hotel iku maeng, jumlah penginapan tambah luweh akeh timbang Hotele, soale akeh-akeh penginapan nggonane warga sekitar. Dadi nag pengen dolan nang karanganyar opomaneh daerah tawang mangu wes ora atek bingung masalah penginapan utowo hotel nang kono wes akehe pol.


Klapa punika tanduran ingkang multifungsi. Witipun klapa dhuwur, batange saged didamel jembatan, godhonge saged dianyam dados maneka werni barang ingkang migunani. Wohipun saged didahar dados jangan utawi didahar langsung lan diunjuk toyanipun. Supados saged dados jangan, klapa kedah dipendet santenipun. Santen dipendhet saking klapa tuwa kanthi diparut lan diperes sarinipun. Santen saged diolah dados janganan, nyamikan, utawi unjukan. Dagingipun klapa enem kaliyan tuwa sami putih, nanging daging klapa enem langkung kandhel. Raosipun manis gurih. Lumrahipun daging klapa enem saged dados campuran es utawi didahar sareng toyanipun ingkang raosipun ugi manis. Kulit klapa tuwa disebat sabut. Werninipun soklat lan  kathah srabutipun. Sabut klapa kalebet piranti wonten dapur ingkang tesih tradisional kangge ngesahi piranti masak.


Salah siji cara ben awak dhewe iso sinau menghargai sesama bangsa Indonesia kui nganggo coro ngerasake panganan khas seko sak ben daerah neng Indonesia. Cara iki ora angel lan iso dilakoke kabeh wong, opo wae latar belakngane. Pas awak dhewe mangan panganan khas daerahe wong liyo, awak dhewe ngerti roso opo sing disenengi. Awak dhewe uga ngerti bentang alam daerah kui seko jenis panganan sing diolah. Misale, koyo sing panganan khase sate bandeng berarti neng daerahe kui akeh peraiaran sing banyune payau. Senadyan iki koyo langkah cilik lan koyo dolanan, nanging yen awak dhewe ora ngiwiwiti sinau toleransi seko sing gampang, awak dhewe ora bakal akur.


Awak dhewe wis iso tuku barang sing awak dhewe pengenke seko omah saiki. Awak dhewe ora usah repot-repot metu. Rong dino tekan telung dino bar awak dhewe pesen, barang sing awak dhewe pesen kui wis tekan neng ngarep omahe dhewe. Nanging mergo gampang banget tuku seko toko-toko neng internet, awak dhewe dadi ketagihan. Sangking gampange, awak dhewe dadi ora sadar yen sesasi wae, awak dhewe wis iso ngeluarke duwit sing ora wajar. Opo meneh ditambah harga promo lan gratis ongkos kirim sin sok ono neng toko-toko daring kui. Kui makin gawe awak dhewe kepengen tuku barang-barang meneh. Sing luwih parah, awak dhewe dadi kerep tuku barang sing sebenere ora dibutuhke.


Nginep boten gadhah artos kedah manggon wonten panggonan ingkang dibatesi tembok ngantos medal. Wonten Bali, wonten penginapan ingkang naminipun Bubble Hotel. Unikipun, hotel menika boten gadhah alamat ingkang pasti. Tiyang ingkang mesen kamar bakal ngertos lokasinipun hotel pas bibar reservasi. Kamar ingkang disedhiyakaken wonten The Bubble Hotel sesuai sanget kaliyan asmanipun, inggih punika awujud bal ingkang gedhe saking plastik. Turis ingkang nginep wonten kamar bal utawi gelembung menika saged mirsani langit Bali kados langit menika duweke dewe. Konsepipun The Bubble Hotel pancen hotel outdoor ingkang dados daya tarik ingkang benten kaliyan hotel sanesipun. Boten sah sumelang bakal kepanasan nalika nginep wonten mriku amargi wonten pendingin ruangan ingkang saged diangge, ugi wonten kolam renang kangge nyegerke badan.


Olahraga sing uga bisa dinikmati kabeh kalangan lan ora mbutuhake alat sing akeh, nanging tetep bisa ngelatih adrenalin kuwi salah sijine yaiku parkour. Parkour iki mbutuhake kelincahan lan ketangkasan saka para atlet uga konsentrasi lan kudu wani mlumpat saka titik siji marang titik liyane. Akeh wong sing gagal parkour amarga kurang latian lan ora bisa ngenali medan lan kemampuan. Kanggo wong kang kaping sepisan sinau parkour kudu wani lan kenal marang babagan apa wae sing dadi rintangan. Sregep latihan uga ora ragu-ragu bisa dadi kunci utama ning olahraga ekstrem iki. Sing paling penting uga golek komunitas sing bisa ndukung kekarepan lan kemampuane para calon atlet parkour.


Musim udan ngeneki sing paling penak nek klethik-klethik karo mikir abot penake kauripan. Ngomongke klethikan, ana oleh-oleh saka Blitar kang terkenal, yaiku Geti. Sapa to sing ora ngerti jajanan Geti? Panganan saka campuran kacang, wije, lan gula jawa kang dicampur dadi siji banjur dicethak ngasi padhet sing akhire diirisi kotak-kotak. Panganan sing wis ora tedhas yen dipangan wong tua nanging menehi rasa nagih. Geti oleh-oleh saka Blitar kang oja ngasi ketinggalan. Jajanan kekunoan sing masuk ing ilate kabeh kaum. Nanging mengkono a, aja ngasi raza nagih kui kebablasen. Amarga rasane kang legi bisa nggawe gulane ning awak yo mundhak. Ing penting ayo aja lali lo lur yen dolan menyang Blitar tuku panganan ik!.


Sing marake males kerjo neng kantor kui mergo awak dhewe kudu ketemu wong sing akeh, wong sing sebenere awak dhewe ora kenal-kenal banget. Supoyo awak dhewe iso penak ketemu wong, ono beberapa perkoro sing kudu awak dhewe gateke. Sing kesiji, awak dhewe kudu mikir opo sing cocok awak dhewe enggo pas neng kantor. Pastike yen klambis sing awak dhewe enggo kui dianggep sopan seko sudut pandang kantore dhewe. Sing keloro, awak dhewe uga kudu gateke carane awak dhewe ngomong. Awak dhewe kudu nganggo unggah-unggah pas arep ngomong utowo jaluk tulung karo konco kerjone dhewe sing luwih tuwo. Awak dhewe uga ora entuk sak penake dhewe ngomong utowo ngekon-ngekon karo konco kerjo sing luwih enom.


Ket mbiyen iku aku heran banget ambek wong sing isok mangan jeroan, soale aku gak tau cocok ambek jeroan jenis apa pun iku. Rasane iku kasar kasar yaopo ngono lho, aneh banget nang ilat. Dan aku pun rodo bersyukur karena gak seneng ambek jeroan. Soale jeroan iku kandungan kolestrol e duwur banget. Nah nek mangan jeroan terus-terusan, isok marai peningkatan kadar kolestrol dalam darah.  Ditambah maneh kadar lemak jenuhe jeroan sing duwur, dan lemak iku isok nempel nang pembuluh darah dan nggarai penyumbatan. Nek wes koyok ngono, resiko kenek penyakit jantung ambek stroke tambah duwur. Dadi nek awakmu kabeh sek sayang karo tubuhmu dewe, mending nggolek panganan liyane sing luwe sehat dan enak.


Pancen penting kanggo awake nduweni sifat kepemimpinan. Sifat iki bisa diconto saka salah siji panglima Dayak yaiku Panglima Jilah sing mimpin 15 ewu pasukan merah Dayak sing tugase njaga keamanan lan ngelestarekake budhaya-budhaya Dayak. Panglima iki uga kritis lan wani nentang wong kang tumindak ala marang suku Dayak lan tlatah Kalimantan. Kamangka, panglima iki uga dipilih sing cekatan, pinter, lan wani nanggung risiko kang gedhe kanggo suku lan adate tanpo ngelakoni tumindak anarkis. Panglima Jilah iki uga bisa ngerangkul pemudha Dayak kanggo melu njaga tlatahe leluhur. Amarga kuwi, perlu awak dhwe nyonto kepemimpinan uga kategesan Panglima Jilah ben bisa dadi menungso sing tangguh.


Akeh wong sing nganggep yen olahraga kuwi bisa marai kuru. Nanging nyatane, miturut penelitian, sing ngaruh marang bobot awak kuwi ya pola mangan lan kandungan gizi sing ana ning jerone panganan kuwi mau. Kalori sing diitung kuwi ya kadhang ora seimbang karo sing diolah dadi tenaga lan olahraga. Olahraga sing cocok kanggo diet iki yaiku kudu manut karo bobot awak lan kandungan kalori uga banyu sing ana ning awak. Fungsi olahraga iki ngelancarake metabolisme lan banjur bisa kanggo ngolah lemak sing kudu dibuwang. Kamangka, yen wong pingin njaga bentuk awak, aja nggantungake kabeh marang olahraga, nanging ya ayo mulai njaga pola mangan.


Wingi pas aku olah raga ambek koncoku nang taman kampus mlayu-mlayu moro aku petok koncoku sing ono nang kono. Nah pas deke iku push up moro-moro tangane iku maeng gemeter terus langsung keram ambek ora kenek di obahno. Nah bocahe iku maeng rodok bingung soale keroso tangane barang yo loro. Terus tangane maeng tak betot ambek tak urut saitik akhir lorone maeng luwong. Tibake jarene koncoku sing ambek aku maeng iku biasa nag olahragae kesusu ambek kesleo dadine koyok ngunuku. Terus nag koyok ngunu kudune yo leren disek ora kenek dipekso, soale nag dipekso mesti bakal tambah loro. Terus iso-iso tambak marakno kaget.


Jaman saiki, robot kuwi fungsine ora mung kanggo dolanan, nanging uga kanggo ngewangi kebutuhan menungsa. Robot-robot iki diprediksi bakal ngganti penggaweyane menungsa kaya ngelayani ning restoran, ngurus karcis bioskop, reresik ning panggon umum, uga ndeteksi barang terlarang. Akeh wong sing protes amarga fakta iki bisa dadi bener amarga ning taun 2020-an wis mulai akeh perusahaan sing ngadakake otomatisasi marang sistem. Nanging, robot iki ora otomatis dadi, butuh akeh wong sing bisa nggawe lan ngendalikake robot. Ilmu pengetahuan lan nurani menungsa kuwi ora bisa digantikake karo robot, dadi ana lan ora ana robot kuwi pengaruhe mung cara kerjane menungsa sing tambah produktif.


Aku sak jane ora ngerti-ngerti banget perkoro barang elektronik. Nanging, aku ngertilah sitik-sitik perkoro ngerawat laptop. Carane aku nopeni laptop kui, sing kesiji, aku nganggo laptop sak perlune. Dadi laptop kui ora ngurup terus. Sing keloro, aku ora nganggo aplikasi sing butuhke spesifikasi sing duwur utowo ngeluwihi kapasitas laptopku. Yen kerep dipeksoke ngono, laptop dadi gampang cepet panas lan akhire iso rusak. Sing ketelu, aku kerep ngeresik layar lan key board seko debu-debu. Yen iso malah, awak dhewe kudu ngeresiki debu-debu neng jero laptop. Nek ora iso ngeresik dhewe, awak dhewe iso neng tukang reparasi laptop. Jaluk wae jerone diresiki.


Aku iku nduwe sahabat ket jaman kuliah. Terus pas wes lulus, awak dewe iku kudu pisah mergo awak dewe tinggal ndek bedo kampung halaman. Aku nang Gresik, dan sahabatku nang Bekasi. Siji nang kulon, siji nang wetan. Biasane nek wes kepisah uadoh iku gak suwe bakal lost contact. Tapi kenyataane, aku ambek sahabatku sek isok tetep kesambung dan hubungane awak dewe sek akrab pol. Bedane awak dewe mek terhubung teko aplikasi chat. Nek awakmu kepingin persahabatanmu tetep awet koyok ngono, carane iku ngene. Siji, jaga komunikasi. Chat sahabatmu sing rutin. Gak kudu ben dino, setidake sak minggu pisan. Loro, sempetno gawe saling ngunjungi. Telu, jalin hubungan sing apik ambek wong tuwone sahabatmu. Papat, saling ngewangi sak isokmu. Terakhir, saling ngekeki apresiasi nang sembarang hal sing apik.


Peusijeuk iku upacara adat Aceh sing tujuane gawe bentuk rasa syukur nang Tuhan Yang Maha Esa. Upacara iki dilakoni gawe bentuk rasa syukure masyarakat Aceh. Upacara iki biasa dilakoni pas prosesi nikah, kate berangkat kaji, naik pangkat, nduwe omah anyar, nduwe montor anyar, dan liyan-liyane. Biasane mereka bakal ngundang wong tuwo sing dianggep tokoh agama sing ilmune wes duwur. Terus wong sing ngadakno Peusijeuk bakal nyiapno bahan gawe upacarane. Bahan-bahane iku dedaunan, rumput, beras, padi, banyu, tepung, karo ketan. Prosesine yaiku mulai teko tokoh agama sing bakal mercikno banyu nang kiwo tengen sambil ngelakoni gerakan-gerakan unik nganggo dedaunan ambek rumput. Mbari ngono, beras karo padi bakal ditaburno, terus tepung karo ketan bakal diolesno nang kuping kiwo tengene wong-wong sing nduwe acara.


Tari jaipong iki tari tradisional sing asale teko Jawa Barat. Tari tradisional sing siji iki nduwe gerakan sing khas banget dan dadi dikenal wong-wong. Onok akeh banget teknik gerakan tari jaipong. Tapi gawe awak dewe sing sek pemula, awak dewe cukup sinau gerakan dasar jaipong. Gerakan dasar iku onok gerakan geol, gitek, ambek goyang. Geol iku gerakan sing fokue nang bagian pinggul. Nek gitek iku gerakan sing ngayuno pinggul ambek hentakan. Carane iku gerakno pinggulmu sesuai hentakan nada musik sing ngiringi, dan arahno pinggulmu sampe bentuk garis tubuh sing tajem. Nek goyang iku goyangno pinggul sing dilakoni tanpa hentakan. Cara gerakno e yaiku goyangno pinggulmu dengan gerakan sing luwe alus.


Sunan Kali Jaga termasuk salah sijine Wali Songo sing yebarno agama islam nang tanah Jawa. Nah carane nyebarno iku maeng ambek gawe lagu-lagu dolanan sing gambang dinyanyekno. Salah sijine lagu dolanan iku maeng yaiku Gundul-Gundul Pacul. Lagu iki saiki dadi lagu daerah sing teko jawa tengah tapi wes terkenal nang endi-endi. Masio wes terkenal nang endi-endi tapi ora kabeh wong sing ngerti lagu iki ngerti pesan sing ono nang jero lagu iki. Nah pesane iku maeng yaiku pitutur kanggo wong-wong sing mimpin masyarakat utowo wong sing diwei kepercayaan ambek masyarakate kuduh amanah. Gak oleh sombong, congkak, guyonan utowo ora temenan.


Pas selo, aku seneng ngenteke wektu kanngo nulis. Aku ora nulis kanggo dadi karya sing spesifik, koyo cerpen, novel, opo catetan harian. Aku biasane nulis opo wae sing lagi tak pikirke. Pas lagi seneng karo siji film, tuladhane, aku nulis opo-opo wae sing tak anggep menarik seko film kui. Biasane, aku kudu nung ruangan sing sepi. Yen krungu swara-swara sing banter, fokusku langsung rusak. Panggon favoritku kanggo nulis kui kamarku dhewe. Biasane kamar kui pancen ora tau rapi. Dadi aku nulis uga neng kahanan kamar sing koyo kapal pecah. Sing penting ono bolpoin karo kertas. Kertas sing tak enggo uga ora mesthi kertas sing nempel neng buku. Aku uga tau nulis neng kertas bekas koyo nota belonjo.


Awak dhewe kudu duwe panutan neng urip iki. Khusus babagan kehidupan beragama iki awak dhewe kudu duwe ustaz sing awak dhewe etuti. Tujuane ben awak dhewe ora kelangan arah neng urip iki. Awak dhewe uga duwe wong sing bakal ngilingke awak dhewe yen ngelakoke kesasalan. Yen awak dhewe duwe ustaz panutan kui luwih apik yen awak dhewe ora ngetuti akeh ustaz. Maksude, kui awak dhewe ngindari anjuran-anjuran sing iso wae bertolakbelakang. Ustaz-ustaz kui duwe pikaran lan guru sing bedo-bedo. Pendapate siji ustaz karo sing liyo mungkin banget nek bedo. Timabange, awak dhewe dadi mumet luwih apik awak dhewe ngetuti sitik ustaz utowo siji wae.


Perkoro sing sepele sing awak dhewe kerep lakoke kui ngucapke salam. Salam kui ora butuh wektu lan tenaga sing okeh. Senadyan ngono, awak dhewe tetep kerep lali ngucapke kalimat sing cekak kui. Salam kui artine dongo karo wong sing awak dhewe temu. Arti salam kui "mugi-mugi Allah ngewehi kasih sayange marang sampeyan". Artine apik banget. Pas ketemu wong kui, awak dhewe ora nakoni kabare wong sing ditemoni, nanging langsung ngedongake sing apik. Awak dhewe uga kerep lali, ngucapke salam pas arep mlebu omah. Pas ora ono wong kudu awak dhewe tetep ngucapke salam. Kui ben setan ora duwe panggon nganggo nginep neng omahe dhewe.


Awak dewe mesti diwanti-wanti gawe ngehindari teko sing jenenge riba, terutama riba sing onok nang Bank. Mbasio ta ngelakoni sitik dengan sengaja, isok langsung ngapus kabeh amalan sak umur uripmu. Tapi nang jaman saiki, awak dewe iku gak isok menghindar 100 persen teko sing jenenge riba. Contohne ae, AC sing onok nang Bank. Awak dewe pas nang Bank, terus ngehirup udara teko AC iku mau, berarti awak dewe wes ngelakoni riba. Soale duit AC iku mau kan entoke teko duit nasabah dan bakal terus diputer. Tapi kan yo gak mungkin awak dewe ngempet gak ambekan nang njero Bank. Dadi awak dewe kudu wanti-wanti karo wujud riba dan kudu ngehindari semaksimal sing awak dewe isok.


Ana ajaran ning jero kitab al-quran babagan hukum poligami. Hukum poligami iki sajane ya oleh amarga ora ono sing nglarang. Saka wahyu uga wis diwenehi bates yaiku 2, 3, utawa rabi ping 4. Nanging syarate ya kudu adil amarga sing dirabi uga padha wedoke lan padha-padha duwe perasaan sing sensitif. Nanging ning ayat liyane uga njelasake yen sejatine menungsa kuwi ora bisa adil. Seadil-adile menungsa, mesti bakal ana sing lara ati lan nduwe rasa cemburu. Amarga kuwi, ada sing kontra karo poligami iki amarga nimbang ayat liya sing ana ning al-quran. Uga saiki poligami wis salah tujuan amarga ngerabi wong kanggo nuruti nafsu lan milih sing ayu, dudu kanggo nulungi lan milih sing wis tuwa.


Tokoh adat sing gelek awak dewek ngerteni iku duwe fungsi sing penting kanggo perkembangane suku utowo masyarakata beradat nang daerah iku. Nang situs Pemprov Kaltim nerangno nag Tokoh Adat ancene mikul tanggung jawab gedeh gawe majukno masyarakat setempat. Yo perkoro iku kedaden soale ket jaman biyen sampek saiki sing jenenge tokoh adat iku wong sing paling dipercoyo ambek masyarakat kanggo mimpin masyarakan ben wong-wong nang adat utowo suku iku maeng iso berkembang meloki jaman. Tapi kadang yo ono wae pemimpin adat sing kadang ora gelem ninggalno ajarane nenek moyang tapi isek tetep gowo maju masyarat utowo wong-wong sing dipimpin kanggo berkembang tanpo ninggalno adat sing wes ono nang kono.


Mesin cuci saiki wes akeh sing seneng mergane iso gampangno umbah-umbah. Tapi masio wes akeh sing seneng tapi yo akeh sing ora ngerti piye oleh gunakno padal nang buku pedoman wes ono carane ambek anjuran gunakno mesin cuci sing bener. Nah anjuran sing kudu dituruti yaiku anjuran gunakno alat iku maeng kocok contone carane ngakakno mesine, terus carane umbah-umbah karo mesin iku, ambek liyan-liyane mesti akeh. Dadi nag pengen aman kudune nurut ambek anjuran sing wes dikekno teko pabrik. Soale pabrik nguwei buku sarang ambek carane gawe iku polahe ben mesine maeng iso kerjo sing apik karo ben awet alate iku maeng. Soale nag ora awet mesti ora payu.


AC utowo Air Conditioner iku salah siji alat elektronik sing fungsine gawe ngademno suhu nang ruangan. Nang Indonesia, hampir kabeh panggon iku onok AC ne, terutama ndek kota-kota gede. Salah siji kota sing paling akeh nganggo AC iku Suroboyo. Bahkan Kafe-Kafe cilik nang pinggir dalan iku pasti onok AC ne. Hal iku mergo cuacane Suroboyo sing puanas e nuemen. Suroboyo iku dadi salah siji kota terpanas nang Indonesia. Nek pas musim kemarau, iku isok sampe 40 derajat Celsius dewe. Makane wong Suroboyo iku kabeh podo nganggo AC gawe ngelawan rasa panase iku mau. Wong kadang gak atek AC ae sek kroso panas, ndaniyo nek gak nganggo, meleleh iku awake.


Ndek setiap hubungan, iku pasti onok konflik e. Salah sijine iku konflik nang hubungan persahabatan. Mbasio talah cocok e koyok yaopo, pasti bakal tetep ngalami slek mergo bedo pendapat. Teko kono, akhire muncul deh konflik. Tapi coba gatekno maneh deh, biasane hubungan sahabat sing buru ae ditimpa konflik, pas wes berdamai iku hubungan mereka pasti jauh luwe erat. Soale mereka iku nyadar dadakno mereka nduwe siji hal sing gak cocok ambek mereka. Mereka sisan dadi luwe ngerti satu sama lain. Teko kono, mereka dadi eroh luwe dalam tentang sosok sahabate mereka iku mau. Dadi pas wes berdamai, mereka isok menghindari hal sing isok marakno konflik iku mau.


Aku karo konco-koncoku gelek ngopi ambek pesen kopi tubruk. Kopi iki warnai ireng rodok ono coklate titik-titik tapi ampase ora timbul tapi nyadek nag ngisor. Kopi nginiki sing paling tak senengi ambek konco-koncoku soale nag diombe ora nyantol nang untuk ampase. Dadi, nag mari ngombe kopi untune ora ono ireng-irenge. Tapi sing paling tak mangkeli ambek konco-konco yaiku yo iku kopi tubruk sing ampase iku timbol ora nyadek nag ngisor. Nag timbol biasane nyantol nag untu ireng-ireng. Opo maneh nag ampase gede-gede tambah ngisine wong polahe untune kantilan ampase kopi gede-gede ireng-ireng mesisan. Mangkane saiki aku nag pengen kopi mesti gawe dewe wae, soale nag tuku nag warung mesti akeh ampase sing timbul.


Nabi Ayyub AS iku nabi sing mbiyene nduwe harta berlimpah, keturunan, ambek berakhlak mulia. Istilahe ngono nabi Ayyub AS iki wes nduwe kabeh. Sampe akhire ambek Allah SWT diuji atek cobaan sing uabot. Kabeh kekayaan diilangno dan kabeh anak turune meninggal. Wes ngono, ditambah menderita penyakit kulit sing marakno Nabi Ayyub AS diasingno. Tapi beliau tetep sabar dan pasrah nang Allah SWT. Teko kono, awak dewe isok nyontoh sifate Nabi Ayyub AS sing siji iki, yaiku sabar. Carane ngelatih diri dadi wong sing sabar iku ancen uangel, tapi bakal isok nek awakmu yakin. Mulai teko nahan emosi nek onok wong sing nggolek perkoro ambek awakmu, ojok njarno emosi ngendalikno awakmu, tapi sinau gawe ngendalikno emosimu. Mulai teko kono, bakal tumbuh sifat sabar nang atimu.


Dina Sabtu, Bapak ngejak Doni ing panggon mangan senengane Doni, yaiku restoran sushi. Doni bungah atine tur ora iso nolak amarga wis suwe banget Doni ora mangan panganan khas Jepang iki. Biyasane, Doni mung njajan takoyaki ning ngarep sekolah, saiki mundak panganan sing bedha nanging padha-padha seko Jepang. Bapak ngejak Doni lan adhine Doni amarga oleh biji apik ning sekolah. Doni wis mbayangake panganan opo sing arep dipesen. Nanging, seko omah dekne wes ngincer puding susu sing wenehi lelehan gula. Sakjane, Doni isa nggawe dhewe, tapi mesti gagal merga bahane bedha. Yen sushi, Doni luwih milih sing ana "unagi"-ne utawa welut Jepang. Welut iki bedha karo welut sawah amarga ukurane luwih gedhe tuh cara masake bedha.


Pas tahun 2017 aku kepengen ngerti sing jenenge JLS jalur lintas selatan sing ono nang daerah trenggalek pacitan sing iso tembus sampek jogjakarta. Aku jajal preian dolan mrono ambek koncoku, sampek tulung agung aku mampir sediluk nag pantai sing jenenge pantai pelang, pantaine isek apik, durung rame ambek ora ono sampa'e soale sing mrono paling yo mok wong-wong daerah kono dewe, sing garai paling nggunmun yoiku nag pinggire pantai iku tibak'e yo ono sing jenenge air terjune barang, terus nag atene nang air terjune kudu lewat dalan sing nang air terjun maeng soale panggonane air terjune koyok nag bedo pulau ngono, dadi ketok apik ambek ono pinuse uwakehe pol.


Ning sosial media, lagi akeh wong sing ngandelake aplikasi lan platform kanggo nggolek kontak kanca lawas sing wis ora ngerti ning ngendi panggonane. Kabeh iki tujuane apik yaiku ngeraketake paseduluran.Iki perlu oleh pujian amarga ana kekarepan kanggo ketemu lan uga kekancan maneh. Kadhang uga wong sing duwe akses ketemu iki malah seneng amarga oleh akeh crita lan uga bisa ngaiti kekancan maneh. Kanca lawas iki bisa saka sekolah utawa tangga sak durunge pindah omah. Kamangka, awak dhewe yen bisa ya niru kekarepan kanggo silaturrahmi iki ben nduweni dulur sing ora tunggal getih nanging koneksine tetep apik uga bisa nambah rejeki.


Jenenge nek uwong wes menjalin hubungan romantis, onok kemungkinan bakal pegat sisan. Gawe mertahano ben hubungan iku gak pedot, kudu onok sing jenenge sifat setia ambek pasangan. Biasane, sifat setiane wong wedok iku diuji pas pasangane iki lagi mlarat. Akeh banget uwong sing kagum pas ndelok wong wedok sing gelem ngancani pasangane ket nol iku. Soale akeh-akehe wong wedok iku milih ninggalno pasangane nek lagi jatuh gawe nggolek urip sing luwe enak. Nek atek wong wedok iku mau sek tetep setia gawe bertahan, wong wedok iku temenan luar biasa. Opo maneh nek wong wedok iku sampe melok ngewangi pasangane gawe isok bangkit, tambah luar biasa iku.


Hotel ancene nawakno fasilitas sing macem-macem ambek rego sing macem-macem barang karek awak dewek milih sing endi. Nag ora pengen geton guri, biasane nag pengen mesen hotel lewat online, kudu ngerti disek fasilitasi iku opo wae, soale kadang fasilitase ora lengkap, mari ngunu panggonan hotele iku nag endi, adoh opo ora ambek tujuane awak dewek, terus komentari wong-wong yo perlu soale kadang awak dewek iku durung ngerti seluk-beluk'e hotel sing bakal awak dewek gawe ngnep mangkane kudu ngerti disek teko omongane uwong-uowng seng tau ngeraksakno. Masio penginapan barang yo ngunu, sak durunge pesen, to kudeu ngerti disek penginapan iku teko omongane uwong-uwong sing wes tau nginep nang kono ben ora kebijuk, soale saiki akeh sing model ngunuku.


Wis wiwit suwe akeh aplikasi sing nganggfo fitur nearby kanggo nemokake informasi sing luwih cedhak saka pengguna. Salah sijine yaiku aplikasi TikTok. Sak durunge apikasi TikTok, aplikasi sing nganggo fitur nearby iki yaiku LINE. Fungsi fitur iki uga bisa kanggo nyaring informasi apa wae sing berhubungan lan semestine bisa didelok ning salah sawijine wilayah, kamangka informasi bisa luwih bisa diterima. Teknologi iki kalebu jenis teknologi meta, yaiku jaringan saka siji teknologi sing uga bisa digawe ning teknologi liyane. teknologi isng ndukung fitur iki yaiku peta online sing disediakake saka Google. Banjur fitur iki dilengkapi karo algoritma kanthi hasile luwih akurat kanggo para pengguna.


Miturut para peneliti, renang kuwi salah siji olahraga sing bisa ngilangi penyakit kaya asma lan bisa ndandani postur awak ben ora bungkuk lan pertumbuhane balungan bisa maksimal. Renang iki uga ngelatih kekuatan otot. Kamangka akeh sing sepakat yen renang iki kemampuan dasar uga bisa dipadhakake karo mlaku. Amarga kuwi, renang iki bisa dilatih wiwit cilik, yaiku saka umur 4 sasi pas bayi wis bisa lungguh lan wis kuat. Ngelatihe uga ora langsung nyemplung, nanging ya kudu diawasi lan wong tuwa kudu paham kapan wayah anak kesel. Banjur yen wes kenal lingkungane, bayi iki bisa langsung diculake ning kolam amarga kanggo ngasah nalurine ben luwih peka karo gerak ning banyu.


Awak dhewe sok nyepelek manfaat mlayu kanggo kesehatane dhewe. Pancen, dibandingke olahraga sing liyo, mlayu kui kerungune elek banget lan ora lanang banget. Nanging awak dhewe kudu iling opo tujuane awak dhewe olahraga. Awak dhewe kepengen sehat opo kepengen dadi wong sing keren? Mlayu kui olahraga sing gampang simpel banget. Awak dhewe ora butuh modal sing larang-larang. Awak dhewe cukup nyediake niat wae. Yen awak dhewe ora duwe kasut kanggo mlayu, ora perlu kawatir, awak dhewe mlayune iso cekeran. Wektune uga fleksibel. Kui olahraga sing awak dhewe iso lakoke kapan wae. Sing paling penting, iki iso awak dhewe lakoke dhewekan. Ora perlu ngenteni konco nek awak dhewe arep mlayu.


Pirang-pirang dino wingi ono berita nag saiki pemerintah nganjurno sing duwe TV analog kon pindah utowo ganti TV Digital. Alasan pemerintah nganjurno pindah maeng ora kok ancene karepe dewe, tapi ancene apik kanggo wong akeh soale TV digital ancene gambare apik ambek ora gampang ono masalah. Tapi nag TV analog iku gampang kenek masalah masio iku ancene sepele koyok udan, angin, mendung, ambek liyane iku iso dadekno gambar dadi ora jelas, terus kepyur, ambek warnai kadang molah maleh. Mnagkane saiki wong-wong dikongkon nang ngaleh ambek nyiapno TV-ne gawe ngaleh nang TV digital soale saluran sing digawe TV analog ate dipateni.


Pas kuliah, aku ngerasa yen awakku iki sering banget lara lan bobotku uga nambah akeh banget amarga jarang olahraga lan mangan sing ora diatur. Akeh panganan sing tak pangan nanging uga ora sehat amarga aku mesti nggolek wareg tanpa nggatekake gizi sing ana ning jerone. Banjur saiki wayah lulus, aku ngerasa yen aku duwe wektu sing luwih akeh kanggo olahraga, banjur aku saban isuk mlayu-mlayu ning stadion ben peredaran darah luwih lancar. Malah pas aku sregep olahraga, bobobtku melu mudhun lan aku dadi ora males-malesan yen kerja amarga suasana ati uga uwih apik. Awakku uga luwih seger lan ora gampang lara.


Geblek menika daharan saking Kulonprogo, Yogyakarta ingkang didamel saking glepung kanji utawi tapioka. Daharan menika kados cireng wonten Jawa Barat. Bentenipun, bentuk geblek kados angka wolu lan boten enten isinipun. Dahar geblek paling pas kaliyan tempe benguk. Wonten Purworejo, geblek dicaosi sambel kacang, dene wonten Wonosobo, daharan pendamping geblek inggih punika tempe kemul. Paling cocok geblek didahar nalika tesih benter amargi menawi sampun asrep, adonan geblek bakal dados alot. Kula remen sanget dahar geblek kaliyan sambel kacang ingkang gurih manis lan pedes. Nanging, geblek ingkang biyen dados bekel kagem petani nalika nyambut damel menyang sabin sakmenika sampun langka ingkang nyade.


Pas delok berita wingi nang youtube, berita iku ngetokno robot sing isek dikembangno ambek salah sijine kampus sing ono nag kota Pahlawan. Nah robot iku ancene dirancang kanggo ngewangi wong-wong sing nyambut gawe koyok angkat-angkat barang. Nah robot iku wes kenek dilakokno liwat Hpne wong-wong, tapi iku isek dipelajari ambek dikembangno soale isek tahap uji cobop sing durung jelas keandalan mesine maeng. Sak liyane iku rancangan robote yo isek durung ditoto mergane kabeh iku kudu meloki model sing ancene iso cocok ambek pantes nag diwasi. Masio iku robot tapi nag jenenge model yo kudu apik ben sing ndelok iku ora mangkel.


Ulasan gawe restoran iku fungsine gawe ngenilai apik eleke restoran iku. Biasane pelanggan restoran iku dewe sing ngekeki ulasan. Hal iku fungsine gawe evaluasi restoran iku dan isok berbenah dadi luwe apik maneh. Onok beberapa cara ngekeki ulasan gawe restoran. Onok sing langsung dikeki teko restorane dewe, onok sing gak. Sing ulasane langsung teko restorane, langsung ngetuti ae langkah-langkah sing dikeki teko pihak konone. Nek semisal gak onok, awakmu isok ngekeki ulasan lewat internet. Carane buka Google Maps disik nang hp. Mbari ngono awakmu scroll hp sampe nemu onok bagian review. Nang kono, awakmu isok ngekeki ulasan gawe restoran iku.


Ing sekolahe Dinda saiki ana kegiatan "Dina Crita". Ing kegiatan iki, kabeh muride dikongkon kanggo nulis siji crita rakyat sing ana ing Indonesia. Dinda nulis crita Malin Kundang sing teka Sumatera Barat. Sawise nulis crita iki, Dinda dikongkon maju karo gurune kanggo nritakna langsung ana ing ngarep kelas. Dinda nyritakna crita Malin Kundang iki karo semangat sing gedhe banget. Dheweke bisa niru cara ngomongi Malin Kundang nalika mbengok ning Ibune amarga ora ngakoni yen iku Ibune. Crita sing digawakna karo Dinda ora mbosenake amarga Dinda uga nggawa properti kanggo ndukung critane yaiku kapal-kapalan supaya critane kaya ana ing panggon asline.


Dina Minggu mumpung lagi prei sekolah wayahe kanggo nata kamar sing rusuh lan morat-marit. Aku biasae ngewiwiti karo njupuki kabeh barang sing tumata ana ing rak buku. Rak buku iki isine ora mung buku, nanging ana album foto, lan barang-bareng printilan liyane. Kabeh sing ana ing rak buku takjupuk lan takresiki siji-siji. Sawise isi sing ana ing rak buku wis resik, aku ganti kanggo ngeresiki kasur. Spreine diganti lan kasure dikebusi supaya bleduge ilang. Kurang luwih 2 jam kanggo ngeresiki lan nata kamar iki, saiki kamarku wis resik lan ketok ora morat-marit. Kasure wis diwenehi sprei warna biru, bantal lan gulinge wis ditata ana ing pojokan kasur, bukune wis ditata miturut warnane supaya ketok apik, uga ana kembang-kembangan sing dideleh ana ing ndukure rak buku. Kamarku uga taktambahi karo wangi-wangian sing bisa dicentelna ana ing ndukure rak buku.


Ning kutha-kutha gedhe, sepur kelinci iki wis dadi alternatif transportasi wisata sing murah lan praktis yen arep lunga ning panggon wisata sing nggawa rombongan. Nanging ya ana pro kontra kanggo transportasi sing murah lan bisa mlebu lan metu kampung iki. Ana sing ngomong yen sepur iki ora aman kanggo wisatawan amarga ora ana sabuk pengaman lan kaca pelindung. Uga yen kelebihan muatan, sepur kelinci iki angel disetir lan risiko tibone luwih gedhe. Apa maneh peminat sepur kelinci iki rata-rata bocah cilik sing gampang penasaran. Lawang sing ana ning sepur kelinci iki ora bisa nutup lan ngunci otomatis. Kamangka kuwi, sepur kelinci iki ning kutha-kutha gedhe wes ora oleh dioperasekake kanggo wisatawan.


Sapa ning kene sing gelek nangis nalika ngirisi brambang?. Saiki wis ora perlu kuatir maneh amarga saiki wis ana piranti kusus kanggo ngiris bawang-bawangan kayata brambang, bawang putih, lan bawang-bawang liyane. Piranti iki gampang ditemokake ana ing toko online utawa toko ning cedhak omah. Regane uga bisa kasebut murah kanggo piranti sing migunani banget. Cara nggawene uga gampang banget. Bawang sing wis dionceki kulite lan diumbah resik bisa langsung digesrek-gesrek ning alat iku mau. Bawang sing wis kairis langsung ana ing ndisore piranti iku mau. Nanging kudu tetep ati-ati nalika nggawe piranti iki amarga kadang yen ora fokus utawa ndelereng bisa wae kena tangan.


Pas biyen aku isek semester 3, aku gelek keringi koncoku sing melok kegiatan pramuka nyanyi Ampar-Ampar pisang. Terus nyanyine buanget sisan, aku sing kamare kacek rong kamar sampek keringi. Tapi iku nag awan pas bocah-bocah wayae delok TV utowo nyantai dadine ora ganggu wong turu. Mari ngunu aku pengen weru iku sak jane lagu daerah endi. Tersu aku takok bocahe, tibak'e iku lagu sing teko Kalimantan Selatan. Lagu iku akhire saiki lumayan rame ambek terkenal soale gara-gara akeh sing update mabek posting lagu iku nang statuse wong-wong. Asline lagu iku yo ono ceritane. Lah cerita iku maeng nyeritakno akehe uwit gedang sing wes buah sing bakale ate digawe rimpi.


Pesta Olahraga Asia Tenggara utowo luwe dikenal karo jeneng SEA Games iku ajang multi-olahraga sing diadakno ben rong tahun pisan dan ngelibatno 11 negara sak Asian Tenggara. Acara terakhir SEA Games iku pas tahun 2021 dan diadakno nang Vietnam. Gawe awak dewe arek Indonesia, awak dewe kudu bangga ambek perolehan sing dientokno karo atlet Indonesia nang SEA Games. Soale sejauh iki, Indonesia iku sek onok nang peringkat siji sak Asia Tenggara dengan total perolehan medali 5550. Iku termasuk 1893 emas, 1796 perak, karo 1861 perunggu. Dadi gawe awakmu kabeh, terus dukung atlet Indonesia sing bakal bertanding nang SEA Games ke depane yo rek.


Sakjane iku aku wes suwe banget kepingin tuku laptop anyar. Soale laptopku sing saiki iku wes luemot puol, dan gak enak nek digawe garap kerjaan. Opo maneh kerjaanku iku ngedit video. Dadi tengah-tengah ngedit video, moro ngehang dewe, dan marakno kerjaanku kehambat. Akhire aku ngitung-ngitung tabunganku, sopo eroh cukup nek digawe tuku laptop anyar. Akhire pas dihitung, dadakno sek luwe-luwe. Tak putusno dino minggu aku berangkat gawe tuku laptop anyar nang ITC. Pas nang kono, aku akeh takon-takon, endi laptop sing murah tapi spek e apik dan sing RAM e gede sisan. Akhire aku entok laptop Lenovo Ideapad Slim 3 sing regane 10 juta. Langsung tak bayar kontan dan langsung tak gowo moleh barange.


Kanggo wong Yogyakarta menu sarapan sing paling disenengi kui soto. Bakul soto ora angel digoleki neng sudut-sudut kota pelajar iki. Menu sarapan sing ora lazim neng kene tapi lazim neng daerah liyo, maksudku Jakarta, kui lontong sayur. Neng Yogyakarta ono bakul lontong sayur sing terkenal lan cabange akeh. Jenenge Lontong Sayur Uda Asdi. Bakul iki yo rame ning sebagian besar pelanggane dudu wong Yogyakarta asli. Padahal, lontong sayur iki cocok banget didadeke menu sarapan. Alesan pertama, menu sarapan ini ono sumber karbohidrate yaiku sego sing dimasak dadi lontong. Keloro, duduhe lontong sayur kui nganggo santen jadi iso luwih wareg. Paling ora, mangan lontong sayur kui iso ganjel perut tekan mengko awan.


Acara ing Jakarta iki akeh banget sing dilaksanakake ana ing Gelora Bung Karno utawa ing daerah Senayan. ORa kaget yen ning daerah iki bakal nemu akeh banget hotel utawa penginapan saka sing paling murah nganti paling larang. Supaya ora keblondrok rega hotel sing larang banget bisa ngikuti cara iki. Kaping pisan, yen golek hotel ning aplikasi kudu diatur kanggo nampilna sing paling murah dhisik. Kaping pindho, pesen hotel ning daerah Senayan ing wektu tengah wengi amarga biasane bakalan akeh hotel sing ngewenehi diskon ing tengah wengi. Sing terakhir, kudu teliti kanggo ndelok review hotel sing ana ing google utawa ing aplikasi iku supaya ora sia-sia bayar larang nanging oleh hotel sing elek.


Aja lali nggatekake kasarasaning kewan ingon-ingon, nalika wektumu longgar. Ngingu kewan kanggone saperangan wong, pancen nyenengake, awit kewan mau lucu, gemesake, lan bisa dadi kanca dolan ing sajroning omah. Nggatekake kasarasaning kewan perlu banget dilakokake awit kewan mau uga makhluk hidup kang kudu kajaga. Gatekake kasarasan kewan ingon-ingon bisa diwiwiti kanthi ngresiki kandhang utawa peturone. Banjur, ngresiki wadhah maem kewan mau. Bisa uga ngresiki wadhah ombe, lan menehi banyu ombe sing resik kepara malah diwenehi banyu mateng. Saliyane, bisa gatekake awake, apa ana luka, bengkak, utawa bab kang karaos ora lumrah, bisa enggal gawa kewan ana medical pet. Kabeh mau katindakake supaya kewan sehat, lan awake dhewe adoh saka bebaya penyakit. Mula, padha gatekake kasarasaning kewan ingon-ingon.


Saiki roto-roto wong mesti duwe sing jenenge oven. Saiki perkembangan alat iki wes majune pol sampek ora atek geni nak gawe manasno. Alat iki saiki ono sing ngarani Microwave, Alat iki iku oleh manasno bedo ambek oven, nag alat iki oleh manasno iku ambek gelombang elektromagnetik sing fungsine kanggo manasno utow masak panganan. Nah bentuke yo bedo-bedo, ono sing cilik yo ono sing gede, karek kebutuhan wonge seneng sing endi. Tapi akeh- akehe wong iku mesti mileh sing cilik watte ben ora gelis ngenteknno listrik, padal pabrik iku wes nguwehi pilihan pengen sing wate gede utowo wate cilik. Terus yo ono untir-untiran wate barang ben iso nyocokno ambek kebutuhan masake.


Sing jenenge bencana iku mimpi buruk gawe kabeh uwong. Gak onok uwong sing pingin ngalami kenek bencana alam. Mergo iku, awak dewe iku kudu siap sedia ngelakoni mitigasi bencana, bahkan sak durunge bencana iku kedaden. Salah sijine iku nyiapno nomer telepon penting, terutama sing onok kaitane ambek pihak penanggulangan bencana nang Indonesia. Contohe koyok nomer pemadam kebarakan 113, nomor bantuan SAR 115, ambek nomor posko bencana alam 129. Tujuane iku ben mereka isok luwe cepet entok informasi mengenai bencana sing lagi kedaden nang panggon iku. Nek wes ngono, penanganan selanjute bakal luwe cepet dan bakal minim resiko korban jiwa berjatuhan.


Makrap sanggar tariku taun iki ono pengalaman sing ora enak perkoro transportasi. Bus sing awak dhewe sewo kui elek banget. Seko fisike, bus kui ketok lawas banget. Akeh karat neng bus kuwi, neng awak bis lan neng jero bise. Bangkune ora nyaman dilingguhi. Akeh busa-busa sing metu lan ora patio empuk. Swara buse nyaring banget. Sepanjang perjalanan marake kuping ora nyaman. Kebul seko buse kui ireng banget koyo oro lulus tes emisi kendaraan. Ora mung seko fisike, seko pelayanane uga elek. Bis kui metuk awak dhewe telat luwih seko telung jam. Lan pas supire ditakone opo alesane telat, dee ngebales terus.


Jenenge nek nduwe sahabat iku pasti tau slek. Slek iku mau kadangan isok ngarah nang hal negatif nek gak ditangani dengan apik. Nek wes ngono, awakmu isok ae dadi mungsonan ambek sahabatmu dewe. Jelas awak dewe kabeh gak onok sing kepingin iku kedaden. Makane gawe ngatasi konflik ambek sahabate awak dewe iku kudu ngelakoni cara sing tepak ben isok berdamai maneh ambek mereka. Pokoke ojok sampe dadi mungso lah. Iki carane ben awakmu isok berdamai maneh ambek sahabatmu. Siji, njaluk sepuro. Loro, coba obrolno masalah sing lagi kalian adepi. Telu, tangani dengan sabar, ojok gopoh. Papat, jujuro perkoro opo sing mbok rasakno. Terakhir, tenangno awakmu sak durunge ngadep sahabatmu.


Panganan utawa jajanan kuwi pancen paling bisa ngilangake stres amarga awak dhewe bisa nuruti apa kekarepane ilat lan uga utek. Awak dhewe bisa mangan ning kondisi sadar lan bisa ngerti kepiye rasane panganan kuwi lan kepiye cara nggawene. Kamangka, akeh wong yen lagi stres biyasane mangane tambah akeh lan bisa marai perubahan ning bobote awak. Amarga stres, wong bisa kelangan kontrol marang bobote awak banjur ngerasa tambah stres. Kamangka, yen pelampiasan stres kuwi liwat panganan, kudune awak dhewe bisa ngendalikake kalori lan ngerancang apa wae sing arep dipangan ben ora gampang kalap lan malah ngundang penyakit sing bisa ngerusak awak.


Indonesia kuwi dadi pertemuane lempeng bumi saka kabeh wilayah ning dunya. wong uga nyebut yen Indonesia kuwi ring of fire utawa cincin geni amarga akeh gunung berapi. Nanging sing ora bisa dinalar yaiku ana kepercayaan tertentu sing nganggep iki kutukan amarga Indonesia diwenehi bencana terus banjur nyalahake umat lan komunitas liya sing ora sejalan. Akeh wog sing luwih percaya marang babagan mistis tinimbang mbuka mripat amarga fakta iki. Kepercayaan iki marai wong ora peduli marang mitgasi bencana lan dadi egois. Yen dituturi angel lan uga ora bisa nerima kebenerean sing wis ana ning alam padahal mitigasi kuwi penting kanggo nyelamteake nyawa.


Saiki gawe usaha ora kudu duwe panggon kanggo dodolan. Awak dhewe saiki wis iso gawe bisnis sing modele dodolan liwat internet. Modal sing awak dhewe butuhke kanggo gawe usaha kui dadi luwih sitik. Awak dhewe mung gari mikirke biaya kanggo gawe barange utowo ngonoke barange. Panggon kui tetep dadi penting kanggo produksi barang lan nyimpen barang kui. Nanging awak dhewe dadi ora butuh panggon kanggo nunjukke barang. Etalesane dhewe ono neng Internet. Awak dhewe iso gawe laman dhewe utowo iso nganggo media sosial sing ono kanggo nujukke neng calong pembeli opo sing awak dhewe dol. Wong-wong iso ngerti opo sing awak dhewe liwat tulisan lan foto produk sing awak dhewe unggah.


Nat berita-berita masalah hotel, kabeh hotel saiki saingan fasilitas ambek rego sing ora tau kepikir ambek uwong-uwong. Contone hotel sing ono nag kota-kota pariwisata biasane nguwehi rego sing garai kepingin nginep nag kono. Koncoku tau jajal nginep nang hotel sing nawakno rego sing ora karuan murahe, tapi pas waktu mlebu nag hotel jarene fasilitasi ora cocok ambek promone. Terus akhire isuke bocahe golek penginapan soale ora krasan nag hotel, jarene nag penginapan masio regane murah tapi isek pantes ambek fasilitas sing diwehno. Mangkane bocahe saiki nag dolan nang endi-endi palang golek penginapan ben ora larang-larang. Polahe murahe nag hotel wes oleh apik nag penginapan ambek fasilitasi yo wes lengkaplah di gawe kebutuhan nginep.


Kejadian gak terduga selama olahraga iku onok akeh. Onok sing bejo, onok sing apes. Nek sing apes iku biasane gak adoh-adoh teko kecelakaan pas olahraga koyok keseleo sampe cedera. Cedera iku onok sing kedaden mergo uwong iku mau gak sadar nek otot e wes suwek. Tapi mergo rasa larane iku mau sek isok ditahan, akhire dilanjut ae. Padahal sing koyok ngono iku isok marakno cederane luwe parah pindo. Nek wes ngono, penanganane bakal luwe ruwet maneh soale kondisine wes nemen. Coba nek kondisine sek ringan, pasti bakal luwe gampang ditangani. Dadi gawe awakmu kabeh, nek pas olahraga terus ngeroso onok bagian awak sing lara, mandeko dan ojok dipekso obah maneh ben cederane gak tambah nemen.


Aku tau kerjo nang kantor sekitar rong tahunan, awit teko 2016 sampek 2018. Nag kantor iku ancene akeh aturane terus yo kudu tieloki nag ora iso meloki aturane yo bakal dibuat nang jobone lawange kantor iku maeng. Terus biasane kerjo nag kantor iku yo saingane duwur, soale ancene nang kantor iku ngangkon ambek nguwei kesempatan kanggo karyawane gawe lomba apik-apikan kerjoe ben iso garai kerjone karyawan iku maeng dadi optimal. Tapi gara-gara iku maeng ono karyawan sing kadang gawe coro sing ora apik, yo akhire sikut-sikutan ambek koncone, terus akhire ono sing ditokno barang polahe roso iri ambek liyane ngunuku maeng.


Boling utowo bal gelinding iku jenis olahraga sing carane mek nggelindingno bal nganggo siji tangan ben isok ngeneki pin segitiga sing jumlahe onok sepoloh. Tapi sayange, olahraga sing siji iki gak begitu diminati karo wong Indonesia mergo panggon boling iku sek jarang onok. Pisane onok iku pun larang. Padahal cara dolene iku sederhana banget. Tapi mbasio ngono, onok manfaate gawe kesehatan sisan lho. Terutama gawe ngencengno ambek nguatno otot bagian ngisor. Hal iki mergo awak dewe kudu negengi awak sing lagi nggowo beban bal boling sing lumayan abot iku. Terus pas tangan iku ngayun gawe nguncal bal, peregangan amben pelenturan sing terjadi iku iso ngelatih tendon, ligamen, otot, sampe sendi nang are iku mau.


Jam pintar kui sekilas ora dibutuh-butuhke banget kanggo kegiatan dhewe sak ben dinone. Awak dhewe isih iso nganggo jam tangan sing biasa utowo nganggo HP wae yen arep ngerti wektu. Nanging, kanggo wong sing seneng lan kerep olahraga kui, jam pintar bakal luwih gawe gampang hobine dhewe kui. Soale jam pintar kui uga ono GPS. Dadine awak dhewe ora kudu gowo-gowo HP pas awak dhewe lagi mlayu, mlaku, utowo ngepit. Awak dhewe iso cukup nganggo jam pinter kui, banjura riwayat perjalane duwe tetep iso kecatet. Iki solusi sing luwih aman timabangane awak dhewe gowo-gowo HP pas olahraga. Iso wae HPne kui tibo utowo iso wae dicolong karo wong neng tengah dalan.


Aku tau krungu istilah, nang ndi awakmu urip, pola pikirmu bakal katut ambek kebiasaan nang sekitarmu. Salah siji contohe iku pola pikire uwong sing urip nang desa ambek uwong sing urip nang kota. Wes ketoro banget nek mereka iku nduwe pola pikir sing bedo dan gak isok diganggu gugat. Salah sijine iku sikap guyup. Nek wong desa, wong-wong e iku podo guyub dan menjunjung banget ambek sing jenenge kebersamaan. Bedo ambek wong kota sing luwe individualis, bahkan gak tau nyopo tonggo sebelah omahe. Soale wong kota iku mikire mereka isok ngelakoni sembarange dewean, lapo atek njaluk tulung nang wong liyo maneh. Pola pikir sing buedo koyok ngene iku gak bakal isok nyatu. Nek ditemukno, aku yakin mereka bakal gontok-gontokan.


Pas lagi melu ekskul robotik neng SMP, aku lan konco-konco diajari gawe robot sing paling gampang. Awak dhewe ora diajari robot sing iso mlaku nganggi sikil opo robot sing iso gawe gawean menungso tambah gampang. Awak dhewe diajari gawe robot sing iso ngetuti garis. Bentukane kui koyo mobil dolanan. Koyo mobil dolanan kui, robot iki mlakune ora nganggo sikil nanging nganggo 4 rodo. Rangka mobil kui digawe seko plastik sing kandel. Robot iki ora duwe ono remot kanggo ngatur gerakane. Robot iki nganggo sensor cahaya. Dadi lintasane kui wernone ireng neng jobin utowo alas liyane sing werno putih. Nah robot kui diprogam golak jalur sing ora mantul ke cahaya, dadine robot kui bakal ngetuti jalur sing werno ireng kui.


Taun 2016, olimpiade diadake neng Brazil. Taun kui aku bar rampung ujian nasional SMA, dadine aku ora sekolah lan ora duwe kegiatan sing akeh. Garapanku neng omah mung ngegim lan delok TV. Delok TV kui sok bosen, pas awan ora ono film sing diputer. Ono neng mung sinerton sing menurutku ora mutu. Pas lagi bosen kui, aku delok TVRI. Neng kono lagi disiarke pertandingan voli putra. Awale, aku ora mantengi disik. Aku isih ngeroso yen nonton pertandingan voli kui ora seru, dadine aku mindah-mindah kanal TV meneh. Jebul ora ono tonton sing menarik yah sak mono, aku tekan balik meneh tekon voli.


Jaman saiki akeh bocah enom sing gandrung karo kesenian tradisional amarga luwih eksotik lan bisa ngewenehi nilai tambah kanggo karya sing diproduksi. Salah sijine yaiku Soegi Bornean, yaiku band sing nampilake lagu sing ana nuansa musik Kalimantan uga musik Jawa. Soegi Bornean iki nganggo alat musik sape kanggo nambah kesan budhaya sing kuat ning lagu-lagune. Saka band iki uga bisa kebukti yen musik kontemporer iki bisa luwih ditrima karo masyarakat lan bisa dadi sarana ngenalake alat musik tradisional kaya sape amarga swarane sing unik. Kamangka kuwi, ora ana salahe awak dhewe bisa nyontoh kreativitas band iki ben wawasan musik tradisional bisa tambah gedhe.


Jaman saiki, kanggo ngabadikake acara uga pemandangan kang apik kuwi ora mbutuhake kamera. Cukup teknologi sing ana ning HP, akeh wong sing bisa oleh gambar kang apik. Kualitas kamera HP iki uga san saya apik. Kamera iki uga dadi kebutuhan sing ora penting maneh lan kabeh wong ora mesti duwe. Kamera iki mung kanggo wong sing luwih profesional lan mung kanggo wong sing hobi. Nanging, yen kanggo kebutuhan saben dina, kamera iki bisa dadi larang banget amarga perawatane uga angel banget lan bisa dadi salah siji alat sing ruwet amarga akeh printilane. Kamera saka HP sing wis apik bisa dadi solusi saka masalah iki.


Onok macem-macem jenis jamu tradisional, salah sijine iku jamu pahitan. Jamu iki terbuat teko sambiloto, brotowali, lempuyan, godhong meniran, serai, lengkuas, temu ireng, widoro laut, widoro putih, karo adas. Sesuai jenenge, jamu iki rasane super pait dan bener-bener gak isok diterimo ambek ilatku. Tapi mbasio pait, jamu iki akeh banget khasiate gawe kesehatan, terutama gawe wedok. Jamu iki isok ngilangno bau badan, mencegah jerawat, ngelancarno peredarah darah, ambek ngilangno gatel-gatel nang kulit. Mbasio wes eroh manfaate, aku tetep gak kuat nek dikon ngombe jamu sing siji iki. Aku gak tahan banget ambek rasa paite sing kenemenen terus sampe mbekas nang ilat ambek gulu.


Awak dhewe yen tertarik karo donyo fotografi kudu jajal motret-motret dhewe. Awak dhewe iso dadike fotografi kui dadi hobi. Kui iso dadi awalan kanggo bangun karir neng bidang iki, yen awak dhewe emang kepengen. Mungkin, awak dhewe ora iso dadi juru foto sing profesional. Nanging awak dhewe iso dadike fotografi iki dadi gawean sampingan. Awak dhewe iso jipuk dino Sebtu, Minggu, lan utowo dina preinan liyane kanggo jipuk gawean juru foto sampingan kui. Misale, ora kepengen didadike profesi utowo ora ketemu wektun, kemampuan moto iki ora bakal sio-sio. Paling ora, awak dhewe iso dadi juru foto neng momen-momen sing penting neng keluargane awak dhewe, misale nikahane dulure dhewe utowo sing liyane.


Awak dhewe ojo terlalu meksoke yen awak dhewe wis ora kuat pas lagi munggah gunung. Yen awak dhewe tetep meksoke, awak dhewe iso celoko mengkone. Tujuane awak dhewe munggah kui dudu iso tekan puncak, dudu ngebuktike yen awak dhewe wong sing kuwat, nanging tujuane munggah gunung kui supoyo awak dhewe iso balik kanthi selamat. Opo meneh yen gaweane dhewe dudu munggah gunung, awak dhewe iso mati konyol mergo kui. kekuwatan fisike dhewe kui bedo-bedo lan kabeh duwe watese. Yen awak dhewe wis ngeroso wis tekan watese, awak dhewe kudu sadar diri lan ora ngelanjutke. Awak dhewe mending balik. Yen arep tekan puncak meneh, sak durunge munggah gunung sing podo, awak dhewe kudu latian fisik sing luwih kerep meneh.


Minggu wingi aku dolan neng Purwokerto. Aku karo koncoku kuliahku, Yacub, mrono boncengan numpak montor. Dalan-dalan iki wis awak dhewe rencanake seko rong sasi wingi. Awak dhewe pancen seneng plisiran koyo ngono ning kota-kota sing cerak Yogyakarta. Perjalanan seko Yogyakarta tekan Purwokerto sekitar limang jaman. Tekan kono, awak dhewe ketemu karo konco kuliah ing liyane, Afaf karo Aisyah. Wong loro kui ngejak aku karo Yacub mangan Soto Sokaraja. Mergo wes ngelih, langsung wae awak dhewe mrono. Soto kui rasane bedo adoh karo soto-soto sing biasa didol neng daerah Yogyakarta utowo Solo. Soto Sokaraja kui duduhe diwehi sambel kacang dadi werno kuahe butek. Nek nggo aku, rasane kurang cocok. Mergo aku dadi bingung, rasane koyo mangan ketoprak ning ono duduhe akeh banget.


Wortel kui iso nyembuhke mripat sing minus kui mitos. Zat sing ono neng jero wortel kui pancen iso jogo kasihatan mripat nanging ora biso tekan nyembuhke penyakite. Dadi wortel kui dudu obat nanging iso mencegah penyakit sing berhubungan karo mripat. Mungkin efeke ora keroso pas isih enom. Nanging yen sampun sepuh, wong sing biasa konsumsi wortel iso duwe penglihatan sing luwih apik timbange wong-wong sing sak umurane. Sak liyane kui, wortel duwe kandungan antioksidan. Zat kui iso kanggo nyegah resiko penyakit kanker usus. Sayuran sing werno oren kui duwe akeh serat. Serat ning wortel kui penting kanggo pencernan supoyo tetep sehat.


Liburan taun wingi, Ifan ndelok yen ning laman KAI ana promo Kereta Panoramic sing khsusus kanggo pariwisata. Ifan ya ngerasakake rebutan tiket amarga sepur iki cepet enteke senajan larang. Sepur Panoramic iki wis kondhang ning sosial media lan Ifan wis kepengen numpak wiwit berita Kereta Panoramic kuwi ana ning ngendi-ngendi. Ifan milih jenis sepur iki amarga kepengen jajal fasilitas anyar lan uga oleh pengalaman wisata sing apik. Ifan tau menyang Thailand lan sepur iki modele mirip kaya sepur wisata sing ana ning kono. Rute sepur iki yaiku Jakarta menyang Jogja. Ifan njupuk tujuan akhir Stasiun Jogja lan mbayar liwat online.


Bagian sing paling angel pas nggawe pempek Palembang kuwi ya nggawe pempek kapal selam. Pempek iki luwih gede bentuke lan diisi ndhog. Nanging pas nggawe akeh sing gagal amarga ndhog sing digawe tumplek utawa adonane ajur. Cara sing penak ben pempeke ora ambyar kuncine ana ning adonane. Adonane kudu sing kalis nanging ora atos. Dadi iso nemplek lan iso ngunci ndhog sing ana ing njero adonan kuwi. Kaping pindho, bisa nganggo cara cepet yaiku ndhog dikopyok bar kuwi dibekokake ing cetakan es. Yen wis dadi, baru dilebokake adonan. Ana sing nggawe ndhog puyuh godhog gawe ngisi pempek iki nanging ya ciri khase kuwi bakal ilang.


Kopi Klotok kui destinasi kuliner neng Yogyakarta sing terkenal. Panggone rodo delik lan adoh seko kota. Kopi Klotok nawari suasana mangan khas deso lan panganan-panganane. Lokasine ono neng daerah Pakem, Kabupaten Sleman. Seko UGM, golek dalan Kaliurang. Seko dalan kui lurus terus wae neng arah lor. Yen wis mlebu Dalan Kaliurang km16 mulai mlaku alon-alon. Mengko neng kanan dalan bakal ketemu plang sing panggon mangan deso kui. Seko kono mlebu gang cilik beberapa atus meter. Awak dhewe wis tekan neng Kopi Klotok. Mergo panggon kui mesthi rame opo meneh pas wahaye preinan, disaranke wis tekan panggone 30 menit sak durunge buka, jam 06.30 WIB. Senadyan durung buka, nanging awak dhewe wis iso ngecim panggon ngge lungguh.


Dina minggu wayahe prei saka penggaweyan kantor lan wayahe golek kegiyatan sak durunge bali kerja ing dina Senen. Yen kanggo Ardi, iki wayahe kanggo ngelakoni hobine. Dekne seneng olah raga ning gedung pusat UGM. Dekne budhal saka omahe ning Jalan Kaliurang numpak sepeda pancal jam 5 isuk. Tekan panggon olah ragane kira-kira jam setengah 6. Rampung markirake sepeda, dekne pemanasan sak durunge mlayu. Biyasane, dekne ya ngelakoni olah raga iki karo Doni lan Sinta. Nanging yeng kanca-kancane kuwi ana kegiyatan liyane, ya dekne tetep olah raga dewe. Lewat olah raga iki, Ardi bisa njaga awake lan dadi ora gampang lara. Mulane kuwi, dekne wani mbelani mancal adoh kanggo manfaat sing apik iki.


Awak dhewe saiki ora perlu nonton TV meneh, soale progam utowo acara-acara saiki wis ono tayangane neng Youtube. Iki malah luwih ngepenake awak dhewe. Awak dhewe dadi iso nonton kapan wae lan ora perlu saklek karo jadwal acara koyo neng TV. Kui lagi neng sisih wektu tayangane, seko segi kwalitas acarane, program TV kui akeh sing ora mutu. Sing paling marake mangkel kui, saiki gowo konten-konten sing ono neng internet kanggo dadi siji acara neng TV. Video-video sing viral neng internet kui dilumpuke karo TVne, dipilihi sing cocok, lan dadi siji tayangan sing durasani 30--60 menit. Ora ono sing salah sih, nanging opo TV kui ora iso gawe program apik sing original. Makane kui, saiki awak dhewe ora perlu nonton TV meneh.


Mungga gunung iku termasuk olahraga sing tak senengi. Sampek saiki yo isek pengen ngelakoni iku tapi durung kober. Mari ngunu nang olahraga iku ancene butuhno perlengkapan sing akehe megilan polahe sing diadepi alas bledekan ora ono opo-opo kejobo awak ambek perlengkapan iku maeng. Nah perlengkapan sing dibutuhno yaiku koyok tendo, terus obatobatan sak cukupe, terus konsumsi sak cukupe, kompor digawe masak, terus jaget sing kandel soale mesti ademe ora pokro. Nag ora gowo jaket bakal kademen iso-iso kaku awake. Dadi peralatan maeng kudune dipersiapno nag ancene pengen mungga gunung soale nang gunung iku ora ono opo-opo mok alam asli tok.


Awak dewe sing wes dadi pekerja kantoran, biasane bakal gak nduwe wektu gawe ngelakoni kegiatan liyane selama jam kerjo iku mau. Salah sijine iku olahraga. Biasane pekerja kantoran iku bakal olahraga pas wayahe prei. Tapi, kadangan koyok ngono iku yo sek durung cukup. Nek wes ngono, awak dewe isok nggolek alternatif gawe ngelakoni olahraga mbasio sek tetep lungo nang kursi kantor. Salah sijine iku shoulder stretch. Olahraga iki fungsine gawe ngeregangno otot-otot dada sing onok nang dada bagian duwur sampe bahu. Carane iku ngene. Siji, posisikno lunggo sing nyaman. Loro, dekek rong tangan nang mburi geger. Telu, regangno rong tangan mau dengan cara narik memburi, sampe dada mbusung terus dagu keangkat. Papat, tahan posisi iki selama 10—30 detik. Lakoni iku beberapa kali.


Manfaatno waktu luang sing ono ancene pilihan sing enak gawe nyegerno awak ambek pikiran. Salah sijine penggawean sing bener-bener enak ambek ora ngentekno bonto gawe aktivitas nag waktu luang yoiku turu. Masio turu iku penggawean sing sepele tapi manfaate gedene pol kanggo kesehatan opo maneh kanggo otak sing sakbendinone digawe mikir abot. terus manfaate turu kawe aktivitas nag waktu luang yaiku iso njogo kesegeran awak, ngilangno depresi, ningkatno konsentrasi, ambek ngedukno resiko kenek serangan jantung utowo stroek sing saiki gelek nyerang wognsing kakean penggawean ambek pikiran. Mangkane nag awakmu pengen tetep sehat ambek seger gawe'eng waktu luangmu ambek turu wae.


Nag biyen pas aku cilik gelek delok woyang ambek delong reog sing biasane akeh wong nanggap nag pas ono sunantan utowo wong duwe gawe. Nah sing garai seneng pas delok tontonan maeng yaiku sing jenenge tabuhan gendange. Tabuhan iki sing garai bocah-bocah iku senenge megilan soale iso melok joget-joget barang. Gendang termasuk salah sijine alat tradisional sing dampek saiki isek digawe soale suarane sing enak nag geringekno nang kuping. Gendang iki asline ukurane yo macem-macem ora mok cilik tok tapi yo ono sing gede barang tapi sing paling gelek digawe ambek uwong-uwong nag pas ono tanggapan yaiku gendang sing cilik soale ora ewo gowowne.


Sejak TV analog dicabut, wong-wong dadi beralih nang TV digital. Mereka iku podo nganggo antena TV digital terus manfaatno aplikasi sinyalTVDigital. Nek misal awakmu kepingin masang antena TV digital, awakmu kudu nyiapno kabeh perangkat e sing dibutuhno disik. Mulai teko TV sing berfitur DVB-T2 ambek antena UHF. Nek wes nduwe, ngene carane nyambungno antena nang TV digital. Siji, install terus buka aplikasi sinyalTVDigital. Loro, aplikasi bakal njaluk izin gawe akses lokasimu, terus petek “Izinkan”. Telu, werno nang peta iku nyudokno indikator kekuatan sinyal TV Digital. Papat, nang peta mau, arahno antena nang lokasi pemancar iku. Limo, nek wes kepasang, pastikno kabel antara antena ambek TV kesambung. Enem, nang TV, pilih menu “Setting” gawe nggolek sinyal. Pitu, pilih “Auto Scan” gawe mindahi program-program siaran TV digital terus enteni sampe mari.


Gawe para ibu sing bingung kate lapo ben isok nduwe penghasilan mbasio ndekem nang omah, coba dadi agen Tupperware deh. Tupperware iku dadi produk sing paling akeh diincer karo wong-wong, terutama ibu-ibu. Nek wes dadi agen Tupperware, awakmu isok ngedolno produk iku mau dan awakmu bakal entok komisi pisan. Dadi mbasio nang omah, awakmu tetep isok entok penghasilan. Cara gawe dadi agen Tupperware iku ngene. Siji, teko nang Business Centre resmi Tupperware utowo daftar lewat Tuppershop. Loro, isi formulis pendaftaran sing lengkap dan tepak. Lampirno sisan fotokopi KTP. Telu, fromulir iku mau bakal diproses nang sistem gawe nyetak kartu Sales Force mu. Terakhir, lengkapi langkah ambek prosedur sing berlaku, termasuk nominal pembayaran sing dikekno nang sistem ben isok kewoco.


Saiki nag indonesia wes akeh insinyur ambek wong pinter sing podo ngembangno robot. Terus alasane ngembangno robot maeng ben iso majukno negoro sing ancene duwe potensi gede kanggo perekonomiane negoro. Nah sektor-sektor sing saiki digawe ngembangno robot yaiku sektor pertanian, sektor medis, sektor industri, ambek sektor perikanan. Lah ancene sektor-sektor iki maeng duwe kekurangan ambek butuhno sumber daya kanggo ngolah bagian iku maeng. Mangkane robot-robot dikembangno nang sektor iku ben iso nyukupi kekurangan tenogo nang bagian iku. Terus robote iki maeng ancene dicocokno ambek keperluan sing dibutuhno nang sektor-sektor iku maeng ben iso ngewangi ambek ngentengno nyambut gawenen menungso nang bidang iku.


Restoran pizza sampun kathah wonten Indonesia. Pizza punika daharan negara manca ingkang awis reginipun. Supados langkung kathah tiyang ingkang saged ngraosaken ecanipun pizza, tiyang Indonesia damel pizza kangge bahan ingkang mirah lan gampil dipunpadosi. Roti pizza ingkang lumrahipun gadhah pinggiran ingkang garing lan saged diisi sosis utawi keju, dipungantos kaliyan roti biasa. Saos khusus pizza dipungantos saos sambel biasa. Isian pizza ingkang maneka werni dipungantos kaliyan sosis ingkang mirah. Roti pizza kados mekaten lumrahipun disade wonten pasar utawi toko roti. Isinipun roti pizza wonten pasar lumrahipun irisan sosis kaliyan saos sambel, dene wonten toko roti, roti pizza isi sosis kaliyan saos sambel dipuntambahi parutan keju. Ukuranipun roti pizza ingkang alit dados nyamikan ingkang asring ditumbas lare-lare.


Bakdo kui momen kanggo wong-wong kumpul bareng keluargane, utamane pas bakdo idul fitri. Kanggo gawe meriah perayaan Islam iki, biasane wong-wowng bakal gawe panganan sing akeh, koyo pesta. Tradisi neng sak ben kaluarga kui beda-beda. Neng keluargaku, iki kira-kira panganan sing dicepake pas dino istimewa kui. Sing paling wajib kui, opor ayam. Keluargaku seneng sing ora terlalu kenthel dadi opore kui mung dewei santen sitik. Sing keloro, rendang daging. Bagian daging sing biasane digawe rendakui sengkel. Keluargaku uga seneng ditambahi kacang merah rendange kui. Keluargaku ora biasa mangan ketupat mergo gawene angel lan ora ono sing ngedol. Dadi awak dhewe, luwih sering mangan nganggo lonton. Siji meneh menu sing ora entuk kari yaiku sambel krecek.


Adhiku nduwe angen-angen sing gedhi babagan teknologi. Dekne bar nonton video ning Youtube sing nyeritakake teknologi sing ana ning rumah tangga manca negara kaya mesin cuci piring otomatis, mesin cuci sing bisa langsung nyetrika dhewe, uga teknologi masak sing otomatis. Adhiku mbayangake ning Indonesia kaya kuwi ya mesti rugi ning listrike amarga butuh listrik sing gedhe. Nanging dekne ngomong yen kudune sing bisa nganggo teknologi iki ya mung pabrik gedhe sing wis siyap. Saka video kuwi, adhiku uga dadi semangat kanggo sinau lan golek ilmu ben bisa melu ngembangake akeh teknologi ning Indonesia uga ben ora ketinggalan karo negara liyane.


Yen senengan e olahraga raketan kudune duwe isok tuku raket sing apik lan enak digawe ora mesti sing larang nanging iso sing murah nanging awet digawe. ono tata carane yen katene tuku raket. Nomer siji delok en abot e raket sing katene di tuku. Raket sing apik iku sing enteng ora antep yen digowo. Nomer loro delok en jenis raket sing katene dituku. Kaping papat delok en wujud sirah e raket, onok telu macem jenis sirah e raket, onok head heavy, onok head light, onok even balanced. Kaping limo delok en wujud e danganan e raket e. Kaping enem delok en ukuran e danganan e raket. Kaping pitu delok e bahan sing  digawe nggawe raket. Onok sing teko grafit, onok sing teko alumunium, onok sing teko baja. Kaping wolu delok en senar e raket. Kaping songo delok en bahan sing digawe danganan e raket


Onok akeh pol jenise bencana alam sing isok kedaden nang Indonesia. Hal iku mergo Indonesia iku salah siji negara maritim dan nduwe akeh kekayaan alam. Nek wes ngono, awak dewe iku kudu eroh cara mitigasi bencana alam iku mau, salah sijine mitigasi bencana tanah longsor. Cara mitigasi bencana tanah longsor iku koyok ngene. Siji, hindari daerah rawan bencana gawe mbangun pemukiman. Loro, ngurangi tingkat keterjalan lereng. Telu, nggawe terasiring atek sistem dranaise sing tepak. Papat, penghijauan nanggo tanaman berakar jero. Limo, ndirikno bangunan berpondasi kuat. Enem, penutupan rekahan nang duwur lereng gawe nyegah banyu cepet melbu. Terakhir, ngelakoni relokasi nang pirang kasus.


Taun 2020, perusahaan sing duwe gawe pokemon, The Pokemon Company, ngetoke produk gim sing paling anyar. Bentuk gim kui ora tau kebayang kanggo penggemar pokemon sin lawas. Soale, model gim iki ora golek lan nyekel pokemon. Gim iki ora duwe ciri khas pokemon sing jipuk inspirasnsi seko nyekel seranggo neng donyo nyoto. Gim sing lagi jedul kui genrene MOBA, yaiku Pokemon Unite. Emang pas taun-taun kui, gim genre kui lagi populer, sebut wae Mobile Legends: Bang-Bang lan League of Legend. Loro gim kui emang lagi populer ning gim sing iso didolanke neng gawai. Awale malah, Pokemon Unite kui digawe kanggo konsol Nitendo Switch. Kira-kira lagi setaun gim kui rilis, lagi iso didolanke neng gawai.


Crita Calon Arang iki sajane yaiku crita rakyat Bali sing mbahas babagan marabahaya akibat ilmu sing sesat. Nanging ning crita iki uga ana ajaran agama kaya tetep manut karo ajaran agama. Conto sing ana ning cerita iki yaiku Ratna Mangali sing tetep lurus manus karo ajaran agama masio ibune nganut ilmu sesat. Mangali iki mesti duwe usaha nyadarake ibune dan marai ibune mbalik maneh lan sinau babagan kitab suci uga ilmu agama sing bener. Ilmu agama iki uga ngerugikake wong akeh, dadine Ratna Mangali uga nanggung kesalahan ibune. Saka cerita iki, bisa dibuktikake yen agama lan budhaya kuwi bisa ninggalake keserasian ning ajaran kang apik kanggo generasi enom.


Pertandingan olahraga bal-balan nang Indonesia ancene rame terus padal bal-balane yo koyok ngunuku. Sing garai rame iki yo sing delok maeng, Tapi kat ono pandemik iki, maleh sepi soale sing delok ilang kabeh. Mari ngunu Menko Marves terus ngolehi wong sing delok maneh tapi kudu meloki anjurane pemerintah ben iso delok bal-balan maneh anjuran iku maeng kudu dilakoni soale covidte isek ono nang pinggire awak dewek. Dadi sing pengen delok bal-balan maeng iku dianjurno kon vaksin booster disek lagek oleh, terus kudu nyudohno sertifikat nang aplikasi peduli lindungi sing wes kenek diakses liwat hp androite wong-wong kabeh. Mangkane kanggo wong sing pengen delok bal-balan kudu booster disek.


Dinda duweni es krim sing dituku saka warung es krim anyar ning Sidoarjo. Kedai es krim anyar iku yaiku mixue. Dinda tuku es krim sing rasa vanilla lan pelem. Rasa sing vanilla enak lan menawa didilat rada cepet cair. Saliyane iku, rasa sing vanilla iki rada memper karo rasa susu sing biyen tau diombe jaman isih bayi. Menawa es krim rasa pelem iki campuran es krim rasa vanilla lan diwenehi selai pelem. Sing enak yaiku ing selai pelem, ana irisan pelem asli sing marakke rasane saya enak. Dinda uga ngerasa yen rega es krim iki kalebu es krim sing murah soale mung 8 ewu wae.


Wong sing durung tau kerjo nang kantor mesti nanggepi nag kerjo nang kantor iku enak gajine tetep, terus wes gejamin uripe. Tapi jarene wong sing wes tau kerjo nang kantor mesti ngangep kerjo nang kantor iku pegel kabeh ambek garai bosen soale nang kono-kono tok terus ora iso lapo-lapo kejobo nang kantor tok mangkane kabeh iku sawang sinawang ben podo ngerti. Terus jarene sing kerjo nang kantor penggawean sing enak yo gawe usaha soale ora ono sing ngongkon-ngongkon terus iso sak enake dewe nag pengen prei yo prei mlebu yo mlebu karek pengen awake dadi ora mikir duwuran sing kudu ngene-ngono terus malyu rono-mlayu rene.


Senjata tradisional nang indonesia iku sak pirang-pirang. Terus, nang senjata iku yo ono perkoro sing ancene diawrisno ambek sejarah utowo atura adat sing termasuk duwe nilai sejarah ambek budaya sing digawa nang senjata iku, soale angger senjata iku duweni nilai budaya masyarakat iku. Salah sijine senjata tradisional sing teko Jawa Barat yaiku Kujang, kujang iki termasuk senjata tradisional sing duwe nilai budaya. Mangkane pemerintah liwat dinas kebudayaan ngongkon nglindungi utowo jogo barang-barang peninggalan nenenk moyang soale nang kono iku nyimpen sejarah. Dadi awak dewek kabeh yo kudu elok jogo barang-barang isng ancene iku peninggalan nenek moyang sing iso dadi simbol kekayaan negerine awak dewek kabeh.


Natal dadi dina sing wis mesti dienteno karo wong Kristen. Nanging kadhang, perayaan Natal iki angel dilakokake amarga wong Kristen iku salah siji minoritas ana ing Indonesia. Natal gelek dadi momen sing digoleki karo wong ora jelas kaya teroris kanggo neror wong Kristen supaya ora khusyu' nalika ibadah lan supaya Natale ora damai. Wis gelek banget ana teror ing gereja-gereja sadurunge perayaan Natal. Mula, mesti akeh banget polisi utawa petugas sing jaga ning gereja nalika Natal. Ngono iku ya mesakke banget. Wong Kristen dadine ora bisa tentrem kanggo ibadah Natal amarga mesti keweden karo teror-teror iku lan ora bisa suka cita Natal karo kaluwargane.


Konco-koncoku nag duwe waktu luang biasane ngejak aku dolanan bareng metu nang endi ngunu sing sekirane iso nyante. Mboh iku dolan nang nggon wisata utowo nang warkop, sing penting iso petok ambek guyon bareng. Nag gak ngunu biasane bocah-bocah ngejak dolan sing adoh teko omah, koyok tahun wingi bocah-bocah ngejak dolan nang merapi tapi ora ngerti tujuan wisatae endi sing penting budal. Nag kono yo mok mumet-mumet tok, ora mandek terus mlebu wisatae ora. Soale bocah-bocah emoh bayar tiket mlebune sing lumaya. Akhire yo cangkruk nag warung pinggiran ambek golek kopi terus guton bareng. Lah jenenge pengen dolan bareng yo wes ngunuku ora penting panggonane sing penting iso budal bareng, guyon bareng, muleh bareng.


Kue cucur didamel saking glepung beras kaliyan gendhis Jawi utawi gendhis abrit. Bentukipun mirip kue carabikang, nanging bagian tengahipun mblenduk lan bagian pinggiripun tipis. Raosipun manis legit dados pas didahar sareng teh utawi kopi. Kue cucur tesih lumayan gampil dipadosi wonten pasar tradisional, mliginipun wonten daerah-daerah wonten Jawi. Menawi sampeyan langkung remen dahar kue carabikang utawi pengen ngraosaken nyamikan menika, carabikang saged dipunpadosi wonten pasar tradisional utawi wonten ngajengipun supermarket. Lumrahipun wonten mriku, reginipun kue carabikang langkung awis. Carabikang awujud kados kembang ingkang mekar. Bentenipun saking cucur, carabikang dicaosi pewarni kagem daharan supados langkung menarik.  Kue cucur kaliyan carabikang sami gadhah tekstur ingkang berserat.


Aku pindah neng omahku sing anyar kui taun 2014. Neng taun sing podo kui, aku lan kaluarga tuku mesin cuci kanggo omah kui. Kui mesin cuci sak tabung sing lobange ono neng sisih duwur. Yen ora salah mereke kui Toshiba. Werno mesin cuci kui awu-awu. Nanging sayange, mesin cuci kui rusak sak wise petang taun dienggo. Mesine kui ora iso nganggo ngumbahi meneh. Bejone, mesin cuci kui isih iso dienggo garingke klambi. Awak dhewe nganggo terus mesin cuci pas kondisine wis elek koyo ngono selama 1 taun. Bar kui, mesin cuci dadi bener-bener rusak. Pas arep garingke kui, muni swara klotak-klotak banget banget. Tekan saiki, awak dhewe durung tuku mesin cuci sing anyar meneh.


Yen lagi ngeroso rugi, awak dhewe ora mikir kui dadi bencana kanggo bisnise dhewe. Kui iso wae tandane, usahane dhewe lagi diuji karo donyo iki, opo layak bisnis sing awak dhewe lakoke iki payu terus lan bakal gedhe sesoke. Soale, sing paling penting seko bisnis kui tetep ono senadyan kondisine lagi elek. Bisnis kui ora iso mulus terus. Neng bisnis kui, rugi pancen ono wayahe. Sing paling penting kui, piye carane awak dhewe nganggo pikirane awak dhewe supoyo bisnis sing dicekel iki tetep ono neng mangsa sing prihatin kui. Yen awak dhewe iso bertahan neng kondisi koyo ngono, sesok mesthi bisnis dewe bakal maju.


Tahun iki aku ora melok ngerayakno maulidan sing biasane diadakno rutin nang Kota Pahlawan. Acara iku asline ramene megilan saole kanggo ngenang utowo ngeleng-ngeleng dino sing paling sejerah kanggo wong islam yaiku dino lahire nabi Muhammad S.A.W. Nang acara iku biasane diisi ambek sholawat-sholawat sing temen-temen ngenang jasane beliau sing akeh banget ambek dongakno beliau. Sak liyane iku yo ono sing diise ambek cerito-cerito sing ono hubungane ambek beliau pas isek durung wafat soale akehe pol cerito-cerito sing iso nguwehi pitutur utowo contoh apik kanggo wong-wong saiki. Masio iku wes keliwat pirang-pirang jaman acara iki tetep ono terus soale termasuk dino acara sing bener-bener pentinge pol.


Olahraga iku ancene garai wong sehat soale manfaate sak pirang-pirang. Tapi pas olahraga durung karoan mesti lancar terus cocok ambek sing direncanakno. Contone pas mlayu-mlayu moro-moro kebreset, terus pas mlangkah moro-moro katoke suwek, ambek liyan-liyane iku. Pas wingi aku olahraga yo tau ngalami salah sijine yaiku awaku dredek ambek kroso genteyang. Nah pas tak pikir tibake iku keleson polahe dorong mangan. Dadi nag nacen niat temenan kanggo olahraga mesti nyiapno awake temen-temen kanggo olahraga maeng ben pas olahraga ora ono masalah koyopk maeng. Yo ancen perkoro iku ora kenek dibade kapan tekone tapi awak dewek iku yo kudu siap-siap ben ora kedaden.


Saiki wes akeh wong sing mulai kelem nandur-nandur masio iku ora nag sawah. Contohne koyok nandur kembang nang ngarepe omah, nandur petetan nang ngarepe omah ambek liyane-liyane. Tapi ancene wong sing nandur-nandur iku apike pol kanggo jogo mental ben tetep anteng pikirane. Nah biasane wong nandur iku yo enag nandur tanduran sing akeh manfaate kanggo keshatan ambek kanggo dompete ben ora mok sokor nandur sing akhire dadekno pegel tok. Dadi enake yo nandur tanduran sing ancene enak kanggo kesehatan ambek kanggo dompet barang contone nag kanggo kesehatan koyok nandur jahe sing kasiate akehe megilan terus yo kenek didol barang opo maneh nag jahe abang yo tambah larange megilan.


Nag jarene koncoku sing daerahe gelek kenek bencana koyok contone iku banjir sing gelek kedaden angger tahun, nyiapno awak kanggo ngadepi bencana iku maeng yo pentinge pol ben ora sampek awake loro polahe bencana iku maeng. Nah persiapan sing dilakoni yo ora kok mentale tok, tapi persiapan liyane yo kudu mateng contone koyok ngawiti ngamano barang-barang sing sekirane iso bejat nag kenek banyu ambek liyan-liyane maeng yo akeh. Mangkane persiapan kanggo ngadepi iku maeng yo mesti pentinge kanggo jogo-jogo perkoro sing ora kepikiran sak durunge. Terus sak liyane iku ben ati yo rodok anteng ambek siap polahe wes nyiapno iku maeng.


Renang yaiku obah ning jero banyu kanthi ngambang ning banyu nganggo tangan lan sikil. Renang iki wis ana wiwit jaman purba amarga dadi cara urip. Nanging lomba renang iki wis dimulai taun 1800 ning Eropa lan umume nganggo gaya dada. Renang iki uga akeh gayane lan sing dilombakake yaiku gaya bebas, gaya dada, gaya kupu-kupu, lan gaya punggung. Renang iki dillombakake ning kompetisi reguler taun 1896 ning Olimpiade Athena. Ning Indonesia, renang iki wis dadi salah siji olahraga profesional wiwit jaman Hindia Belanda yaiku taun 1917. Federasi renang ning tingkat Internasional iki duwe daftar tipe klambi renang sing disetujui panitia.


Semester iki aku wes mulai ngajukno gawe nggarap skripsi. Pas wes entok dosen pembimbing e, aku rodo mbatin, soale iki dosen e jarang banget onok nang kampus. Akhire aku ngehubungi dosen e langsung dan takon nek misal kate ketemu yaopo. Gak suwe dibales nek kate ketemu utowo bimbingan langsung nang omahe ae. Bahkan dosenku iku mau langsung ngekeki alamate. Sesok e aku nyoba gawe berkunjung nang omahe dosenku dan langsung disambut dengan ramah. Sementara aku dikon ngenteni nang ruang tamu dan dosenku bakal ngawekno ngombe. Enak enak ngenteni, moro aku digawe kaget soale onok sesuatu sing nubruk sikilku. Pas tak cek, dadakno iku robot penyedot debu sing isok keliling ngiteri omah. Tanpa sadar, aku saiki malah ndeloki nang ndi ae arah mlakune robot iku mau. Saking asyike ndeloki, aku sampe gak sadar nek dosenku wes longgo nang sampingku. Beliau nepuk bahuku buru aku sadar. Rodok disindir sitik soale rupoku koyok opo ae ndeloki robot penyedot debu iku.


Taun 2020 kui, taun sing abot banget kanggo akeh wong. Neng awal taun kui, awak dhewe ngadepi pandemi. Kahanan pas kui serba ora mesthi. Awak dhewe ora iso metu omah lan akeh wong sing kelangan gaweane. Nek kanggo aku dhewe, sak liyane mumet mergo opo sing disebutke mau, aku uga mumet mikire skripsiku. Kondisi koyo ngono kui marake ora gampang garap skripsi meneh, senadyan pas kui skripsiku arep rampung. Ditambah meneh, aku ora iso metu omah. Lagi pas taun 2020 akhir, peraturane sing ngelarang awak dhewe metu kui wis dilonggarke. Biasane aku males kanggo mlayu, nanging pas kui tetep tak pakasake metu omah. Pas lagi mlayu kui, aku ngeroso bebas banget. Aku iso napas lego banget. Pikiranku seger meneh, akhir aku wis iso mulai garap skripsi meneh.


Tanggal 23 Desember Elizh budal menyang Jakarta. Iki dadi perjalanan kaping pisan kanggo Elizh ning Jakarta apa maneh karo ngerayakke Natal. Elizh tekan ning Jakarta disusul karo Mbak Rere. Ning omahe Mbak Rere iki, Elizh turu lan cepak-cepak kanggo Natal. Pas tanggal 24 Desember, Elizh lan Mbak Rere budal menyang gereja katolik kanggo melu misa Natal. Misa iku dilaksanakake jam 9 bengi lan buyar jam 11 bengi. Elizh lan Mbak Rere nganggo klambi ireng lan abang sing padha karo swasana Natal. Sesuke pas tanggal 25 Desember, Elizh lan Mbak Rere melu misa sing paling isuk yaiku jam 5. Sawise misa, Elizh lan Mbak Rere mangan kaneh panganan lan jajan sing wis dimasak wingi. Elizh seneng banget amarga iki dadi Natal pertama sing dirayakakke ana ing Jakarta.


Salah siji alat musik tradisional sing katone gampang nanging ya kudu paham cara maine ben dadine apik yaiku gong. Gong iki akeh maceme lan cara nabuhe uga gampang, yaiku mung dithutukake. Nanging gong iki ora oleh sembarangan ditabuh amarga swarane gedhe lan ana aturane kanggo nabuh. Kanggo nabuh gong, sing kudu digatekake yaiku cara nyekel panggul utawa piranti nuthuk gong kudu pas ning tangan lan sejajar karo jempol. Ning gamelan Jawa, gong ditabuh miturut itungan ke-4 lan uga pas mulai lan nutup lagu. Amarga gong iki ana sing ukurane cilik kanthi gedhe, kanggo ngatur swarane ya kudu ngatur kekuatan kanggo nuthuk.


Wektu riroyo wengi, aku karo keluarga besarku jajan bakso bareng. Bakule judule Bakso Jawi. Kui bakso gaya Yogyakarta sing kuahe butek lan ono bakso keringe. Panggone kui lumayan terkenal. Biyen itungane, aku kerep diajak simboku dono. Nanging bar mangan bareng keluarga gedhe pas kui, awak dhewe wis emoh mangan neng kono meneh. Sing marai paling getun kui tahune. Tahune sing dileboke neng mangkok kui wis mambu, wis ora layak dipangan sajane. Wes ngono keluargaku sing seko Jakarta ora cocok karo rasane. Jarane sedulur-dulurku rasa gurihe bedo lan podo ora seneng  karo bakso keringe. Bakso kering kui neng dipangan langsung isih atos ning dipangan akhir-akhir wis lembek banget.


Ngerti medan gunung sing arep awak dhewe daki kui penting. Soale, awak dhewe dadi ngerti opo wae sing kudu awak dhewe cepake sak durunge merono. Awak dhewe iso gawe bekel sing cukup lan piranti-piranti sing cocok kanggo dienggo neng kono. Awak dhewe uga dadi iso ngerti bahaya-bahaya opo wae sing ono neng kono. Misale, neng kono ono khewan sing buas opo ora, neng kono ono jurang utowo lereng sing jero opo ora, lan liya-liyane. Awak dhewe uga dadi ngerti sepiro duwure gunung kui lan ono pos neng kono kanggo leren. Awak dhewe uga iso dadi ngerti neng endi wae kali utowo embung seng ono neng gunung kui, kanggo bekel ombene dhewe.


Akhir-akhir iki, lagi usum banget sing jenenge disposable camera. Kamera iki sakjane podo ae karo kamera analog, tapi nek film e entek gak isok diisi maneh. Nek wes ngono, yo berarti kudu diguwak soale gak isok digawe maneh. Usume disposable camera iki mergo lagi usum sisan nuansa vintage ndek kalangan arek enom. Tapi, akehe arek sing nganggo disposable camera iki isok marakno penumpukan sampah sing luwe akeh sisan. Yaopo igak, saiki disposable camera iku mek isok digawe ping pisan tok, terus diguwak. Nek misal arek siji tok gak masalah. Nek misal onok arek limo ae nganggo disposable camera kabeh, wes onok limang kamera sing diguwak. Nek nambah maneh arek sing nganggo, nambah maneh sampah. Bener-bener numpuk sampah iku dadine.